Analisis Teknikal GBP/USD – Timeframe H1 – 15/11/2018

Perkembangan terhadap rundingan Brexit semalam, Perdana Menteri Britain Theresa May berjaya mendapatkan kelulusan kabinet untuk draf cadangan Brexit selepas 5 jam mesyuarat berlangsung. Dengan itu, matawang GBP terus melonjak mengekalkan pengukuhan nilainya walaupun pergerakan harga agak tidak menentu semasa mesyuarat berlangsung ditambah lagi data inflasi UK semalam mencatatkan bacaan yang lemah. Namun keseluruhannya pelabur lebih tertumpu pada rundingan Brexit yang masih positif. Jika dilihat pada pergerakan harga chart pasangan matawang GBP/USD, pergerakan besar harga yang tidak menentu (volatile) menguji beberapa kali paras Magic Pivot dan akhirnya berjaya membuat lonjakan hampir 200 pips sehingga ke paras resistance MagicR1 pada indicator Moshed Magic Line pada lewat sesi New York semalam.
Pada sesi Asia hari ini, harga dilihat didagangkan perlahan sekitar paras Magic Pivot 1.2978 hari ini dan cuba untuk membuat kenaikan bersambung ke sesi pasaran Eropah. Kenaikan harga dilihat akan menguji dahulu paras SBR (support become resistance) sebelum harga menuju ke paras resistance 1.3077 (MagicR1). Seterusnya, Sterling yang berjaya mengekalkan pengukuhan nilainya dijangka akan melonjakkan harga ke paras sekitar 1.3170 (Magic2) untuk harga menguji paras ketinggian harga sebelum ini yang dicapai pada minggu lalu. Dan sekiranya, harga berjaya breakout paras tersebut, harga bakal mencari paras higher high yang baru pada chart GBP/USD berkemungkinan ke paras 1.3269 (MagicR3).
Namun, jika harga kembali membuat penurunan semula, paras awal yang dilihat akan dituju harga adalah paras support 1.2884 (MagicS1) yang diuji beberapa kali semalam. Seterusnya, harga yang masih menyambung penurunan berkemungkinan menuju pula ke paras support yang lebih rendah sekitar paras 1.2785 (MagicS2) untuk mengatasi paras terendah harga minggu lalu. Dan seterusnya, harga bakal menguji zon major support sekitar paras 1.2692 (MagicS3) dan pasaran akan menilai reaksi harga pada paras tersebut.
 Terus ikuti perkembangan Brexit di mana Perdana Menteri May masih berusaha untuk mendapatkan perjanjian yang terbaik. Kawal posisi dagangan anda pada chart GBP/USD yang terlihat agak tidak menentu dengan menentukan paras harga yang menjadi tumpuan pada chart GBP/USD seperti yang telah disediakan pada indicator Moshed Magic Line.

Paras support: 1.2884, 1.2785, 1.2692.
Paras resistance:  1.3077, 1.3170, 1.3269.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Bank of England Kekalkan Kadar Faedah, Mark Carney Beri Harapan Terhadap Sterling

Bank of England (BoE) mengumumkan keputusan dasar monetari terbaru pada malam tadi di mana seperti yang telah dijangkakan, kadar faedah telah dikekalkan di paras 0.75% oleh bank pusat. Susulan daripada itu, pasaran memberi tumpuan terhadap tindakan dovish daripada BoE yang telah menurunkan unjuran pertumbuhan dan inflasi. Jangkaan pasaran terhadap kenaikan kadar faedah oleh bank pusat England sebelum tahun 2019 berakhir, telah menurun 41% berbanding 50% sebelum ini menjelang keputusan undian penetapan kadar semalam. BoE menjelaskan Britain berhadapan kadar pertumbuhan ekonomi yang paling lemah dalam tempoh 10 tahun pada 2019, dipercayai punca utama yang memberi kesan adalah daripada ketidaktentuan Brexit dan juga pertumbuhan global yang turut bergerak perlahan, namun masih berpendirian bahawa kadar faedah bakal dinaikkan jika perjanjian Brexit selesai nanti.
Sterling jatuh ke paras terendah berbanding dolar USD sejak 22 Januari lalu namun kembali menunjukkan pengukuhan nilainya kembali selepas ucapan daripada Gabenor BoE, Mark Carney yang memberi amaran terhadap pengunduran Brexit tanpa perjanjian. Beliau juga menyatakan ketidaktentuan yang berlarutan ini akan terus menjejaskan ekonomi namun penyampaian mesej beliau dilihat bersifat optimis, terutamanya jika perjanjian tersebut dibatalkan seterusnya bakal memacu kembali pengukuhan GBP dalam pasaran.
 EURO terus didagangkan lemah berbanding USD pada dagangan Khamis semalam berikutan kebimbangan yang semakin meningkat terhadap kemerosoton pada unjuran pertumbuhan di zon Eropah. Suruhanjaya Eropah telah menurunkan unjuran secara mendadak bagi pertumbuhan ekonomi di zon Eropah untuk tahun ini dan selepasnya, kerana mengandaikan gabungan terbesar negara-negara tersebut akan terkesan oleh ketegangan perdagangan global dan juga cabaran domestik. EURO didagangkan 0.11% lebih rendah berbanding USD dan ditekankan lagi dengan data pengeluaran industri di Jerman yang merekodkan kejatuhan lebih rendah daripada jangkaan untuk bacaan bulan Disember.
Matawang dolar USD pula didagangkan di sekitar paras tertinggi dua minggu pada Jumaat selepas permintaan pelabur terhadap USD kembali meningkat ekoran daripada rundingan dagang antara Amerika Syarikat dan China ditangguhkan serta kebimbangan pada pertumbuhan global yang perlahan. Pelabur resah setelah komen daripada Presiden Donald Trump yang mengatakan beliau tidak bercadang untuk bertemu dengan rakan sejawatannya dari China, Presiden Xi Jinping sebelum 1 Mac ini untuk medapatkan kesepakatan dalam perjanjian perdagangan.
Perkembangan pada matawang komoditi, dolar AUD terus mengalami kejatuhan pada nilai dagangannya pada sesi Asia hari ini setelah bank pusat Australia telah menurunkan unjuran data GDP (KDNK) daripada 3.25% kepada 2.5%. Sementara dolar CAD juga turut didagangkan lemah menyambung penurunan pada dagangan semalam. Tumpuan untuk Loonie pada hari ini adalah pada laporan data pekerjaan yang akan dikeluarkan pada jam 9.30 malam ini yang dijangka lemah ekoran bacaan pada data IVEY PMI sebelum ini yang turut mencatatkan penurunan.


USD/CAD Bakal Bergelora Menjelang Laporan Data Pekerjaan Kanada & NFP AS

Penurunan harga disaksikan semula oleh pelabur pada carta pasangan mata wang USD/CAD pada dagangan Khamis semalam selepas lonjakan mengejut yang dipaparkan pada Selasa lalu.
Minggu ini, kenaikan harga dilihat telah mencapai paras ketinggian sekitar 1.30800 di mana paras tersebut juga menjadi zon rintangan yang diuji pada dagangan pertengahan Jun lalu.
Selepas pergerakan mendatar dipamerkan harga pada Rabu lalu, harga menunjukkan corak penurunan semula pada Khamis semalam ekoran US dolar yang gagal mengekalkan rentak pengukuhannya menjelang laporan data pekerjaan NFP Amerika Syarikat (AS) yang akan diterbitkan di sesi New York sebentar lagi.
Namun setelah penurunan harga mencecah ke paras sekitar 1.29550, pelabur menyaksikan kenaikan semula harga pada sesi Asia pagi ini sehingga melepasi paras 1.30000.
Penganalisis melihat faktor yang mendorong kenaikan harga adalah sentimen pasaran minyak mentah yang masih berisiko dan memberi kesan penyusutan nilai dolar Kanada.
Tekanan terhadap dagangan mata wang dolar Kanada juga meningkat menjelang laporan data pekerjaan Kanada yang akan diterbitkan bersama data NFP sebentar lagi dengan jangkaan angka pertambahan pekerjaan yang menurun pada bulan Jun.
Kenaikan harga sekitar 60 pips sejak sesi Asia dilihat menguji paras halangan Moving Average 50 (MA50) pada rangka masa 1 jam namun belum melepasinya dan perlahan semula di zon 1.30000 bersambung di awal sesi Eropah.
 Jika kenaikan berjaya diteruskan lagi, masih lagi zon rintangan pada 1.30800 bakal menjadi tumpuan untuk diuji.
Melepasi zon rintangan tersebut akan mendorong harga mencatatkan paras ketinggian terbaru 2 tahun dengan sasaran untuk mencapai paras 1.32000.
Namun, jika harga kembali menyambung corak penurunan semalam, harga bakal susut dari zon 1.3000 dan berkemungkinan boleh melepasi paras 1.29550 sebelum harga menuju ke zon tumpuan sekitar 1.29000.
Dan untuk penurunan lanjut harga yang diteruskan, paras sokongan harga yang bakal diuji dilihat berada pada zon 1.28400-1.28200.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


2 Faktor Ini Dilihat Akan Buatkan USD/CAD Susut Lebih Rendah!

Dolar Kanada dijangka untuk pamerkan prestasi yang cemerlang pada minggu ini walaupun laporan data pekerjaan Kanada yang diterbitkan bersama laporan NFP Amerika Syarikat (AS) pada Jumaat lalu, agak bercampur.
Pertambahan pekerjaan di Kanada untuk bulan November dilaporkan rendah pada 10,100 hampir menepati jangkaan penyusutan dari angka 108,300 pada Oktober. Manakala, kadar pengangguran dicatatkan baik dengan penurunan ke paras 5.1% daripada 5.2% bulan sebelumnya, mengetepikan jangkaan untuk meningkat pada 5.3%.
Faktor yang dilihat akan menyokong pergerakan positif dolar Kanada pada minggu ini adalah didorong oleh sentimen pasaran minyak mentah global.
Pertama adalah keputusan kumpulan negara pengeksport petroleum (OPEC+) untuk mengekalkan langkah pengurangan bekalan minyak sebanyak 2 juta tong sehari sehingga November tahun hadapan.
Kedua berkaitan langkah sekatan pergerakan di China yang semakin dilonggarkan setelah tekanan aktiviti protes yang dilakukan oleh rakyat negara tersebut pada minggu-minggu lalu.
Faktor-faktor ini dilihat akan menyokong permintaan terhadap minyak mentah dalam pasaran dan kesan kenaikan harga minyak akan turut meningkatkan nilai dolar Kanada.
Carta harga pasangan mata wang USD/CAD pada penghujung minggu lalu menyaksikan harga yang melantun dari paras sokongan 1.34000 telah menguji paras 1.35000 yang menjadi rintangan buat harga ketika laporan pekerjaan diterbitkan.
Namun, harga menyusur turun semula dan corak penurunan tersebut bersambung pada pembukaan dagangan awal minggu ini di sesi Asia.
 Malah, penurunan harga telah melepasi semula paras sokongan Moving Average 50 (MA50) pada rangka masa 1 jam di carta USD/CAD yang boleh menjadi isyarat awal untuk pergerakan trend bearish.
Paras sokongan 1.34000 sekali lagi diuji namun terdapat lantunan lemah ketika dagangan memasuki ke pembukaan sesi Eropah.
Dengan jangkaan dolar Kanada yang akan bergerak lebih baik berbanding US dolar, harga bakal menyambung penurunan untuk menuju sasaran seterusnya pada zon sekitar 1.33000.
Penurunan lanjut melepasi zon tersebut dilihat akan mencecah pula ke sekitar 1.32000 yang sebelum ini menjadi zon sokongan buat harga pada dagangan November lalu
Sebaliknya, jika berlaku lonjakan semula dari zon 1.34000, harga berkemungkinan akan menguji sekali lagi rintangan pada Jumaat lalu iaitu paras 1.35000.
Seterusnya, kenaikan akan diteruskan ke zon rintangan minggu lalu ketika kenaikan dicapai pada ketinggian sekitar 1.36400.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Walaupun Bangkit, Ini Bakal Jadi Kejatuhan Mingguan Pertama Buat USD!

US dolar terus memaparkan pemulihan pada sesi Eropah tetapi berada di landasan untuk penurunan pertamanya dalam tempoh enam minggu ketika pasaran menuju penghujung minggu.
Keputusan Federal Reserve (Fed) untuk menaikkan kadar faedah sepatutnya menyokong US dolar, tetapi disebabkan pelabur telah meletakkan posisi lebih awal sebelum mesyuarat berlangsung, raja mata wang itu susut ke paras terendah satu minggu.
Euro kembali susut dari paras tertinggi dua minggu yang dicapainya sebelum ini berikutan kebangkitan US dolar. Mata wang sebelum ini meningkat selepas data yang diterbitkan pada Khamis menunjukkan inflasi Eropah melonjak tinggi.
Sementara itu, safe haven yen terus kehilangan daya tarikan selepas keputusan mesyuarat Bank Pusat Jepun (BOJ) yang mengekalkan kadar faedah dan optimisme pelabur terhadap rundingan damai Ukraine-Rusia.
 Pelabur kini menantikan perbincangan antara Presiden Amerika Syarikat, Joe Biden dan Presiden China, Xi Jinping yang akan mengadakan panggilan telefon pada hari Jumaat.
Kedua-dua pemimpin itu dijangka akan berbincang mengenai hubungan dua hala negara dan isu geopolitik Ukraine dan Rusia. AS sebelum ini telah memberi amaran kepada China untuk tidak menyokong Rusia.
Dalam pada itu, mata wang pound masih gagal memadamkan kerugian yang dicatatkan selepas Bank Pusat England (BOE) memberi isyarat untuk memperlahankan pengetatan setelah menaikkan kadar faedah sebanyak tiga kali.
Di sisi lain, dolar Aussie dan kiwi sedikit susut selepas melonjak tinggi berikutan jangkaan terbaru bahawa Bank Pusat China (PBOC) mungkin mengekalkan dasar monetarinya di tengah ketidakpastian ekonomi.


News & Sentimen Eur/Usd Minggu Ini (20-24 Februari)

Eur/Usd didagang dalam keadaan volatile (turun-naik) minggu lalu dengan penurunan pada awal minggu dipadam oleh kenaikan pada Rabu dan Khamis. Sepanjang minggu tersebut Eur/Usd hanya mengalami kejatuhan bersih sebanyak 17 pip.
Pasangan Eur/Usd dilihat melemah sehingga Rabu berikutan pembentangan leporan ekonomi oleh Janet Yellen pasa Selasa di hadapan Kongres Amerika Syarikat dengan penguatan US dolar dapat dilihat berbanding kesemua matawang utama dunia. Selain itu, tidak lupa juga sumbangan data-data positif dari US sepanjang minggu lalu.
Dalam kenyataan bertulis Janet Yellen kepada Senat, pengerusi ‘Federal Reserve‘ Janet Yellen menyatakan kenaikan kadar faedah adalah perlu dalam mesyuarat FOMC (Federal Open Market Committee) akan datang, jika ekonomi akan terus berada pada landasannya.
Dalam mesyuarat akan datang, FOMC juga akan menilai sama ada pekerjaan dan inflasi terus berkembang sejajar dengan jangkaan mereka. Sekali lagi beliau mengatakan bahawa menunggu terlalu lama untuk menaikkan kadar adalah tidak cerdik, kerana ada risiko lain menanti.
 Dari segi data petunjuk ekonomi, secara keseluruhan ekonomi US berada dalam keadaan yang semakin baik dengan data-data yang lebih baik dari jangkaan. Pada Selasa, harga pengeluar (PPI) merekodkan kenaikan 0.6% lebih dari jangkaan 0.3%.
Rabu pula ada beberapa data yang lebih penting dari harga pengeluar (PPI), iaitu harga pengguna (CPI) jualan runcit (retail sales) yang kedua-duanya juga melebihi dari jangkaan pasaran. Data pada hari tersebut sahaja telah menyebabkan Eur/Usd jatuh hampir 90 pip ke paras 1.0520.
Walaubagaimanapun, Eur/Usd gagal mengekalkan momentum penurunan tersebut selepas data ‘pengeluaran industri’ yang dikeluarkan lewat Rabu mencatatkan penurunan 0.3% dengan ‘penggunaan kapasiti’ jatuh kepada 75.3%.
Minggu ini, Federal Reserve akan mengeluarkan minit mesyuarat FOMC baru-baru ini yang akan memperlihatkan pandagan ahli-ahli sama ada ‘Hawkish‘ seperti pengerusi atau sebaliknya. Pasaran akan terus mendapatkan isyarat-isyarat yang lebih jelas dari minit ini, walaupun telah mendapat banyak isyarat dalam pembentangan Yellen kepada Kongres minggu lalu.
Tidak banyak data ‘impak tinggi’ yang akan dikeluarkan minggu ini dari US mahupun Eropah. Pasaran akan terus memberi tumpuan kepada faktor geo-politik di kedua-dua wilayah ini dengan tindakan-tindakan terbaru dari Trump dan juga perkembangan pilihanraya di beberapa negara besar Eropah.


‘Trader’ Beralih Kepada US Dolar Menjelang Hari Minggu! Apakah Sebenarnya Yang Berlaku?

Pesimisme mengenai prospek ekonomi global meningkatkan permintaan untuk dolar US pada hari Jumaat manakala dolar Australia yang menjadi proksi untuk pertumbuhan global jatuh ke paras terendah dalam dua tahun.
Inflasi yang berleluasa dan sikap tergesa-gesa oleh bank pusat untuk menaikkan kadar dan membendung aliran wang mudah telah mendorong penjualan di seluruh pasaran dan meningkat permintaan aset yang dilihat sebagai pertaruhan yang lebih selamat.
US dolar mengukuh pada hari Jumaat walaupun kebimbangan mengenai kemelesetan ekonomi menyebabkan penanda aras 10 tahun hasil Perbendaharaan A.S. ke paras terendah sebulan. US dolar sedang bermain antara kebimbangan bahawa Rizab Persekutuan akan terus menaikkan kadar secara agresif dalam usaha untuk menumpulkan tekanan harga yang melambung tinggi, dan kemungkinan pengetatan ini akan menjejaskan ekonomi.
Jangkaan tentang betapa tinggi kadar faedah akan dinaikkan telah mula berubah dengan pedagang kini menetapkan kadar faedah memuncak 3.33% pada bulan Mac, turun daripada jangkaan sebelumnya sekitar 4% sebelum mesyuarat Jun Fed.
 Kadar penanda aras Fed pada masa ini ialah 1.58%. Indeks US dolar naik 0.63% berbanding sekumpulan mata wang kepada 105.39. Ia berada di bawah paras tertinggi 20 tahun 105.79 yang dicapai pada 15 Jun.
Matawang Euro susut 0.78% kepada $1.0400. Matawang Euro mencapai paras terendah lima tahun pada $1.0349 pada 13 Mei. Data pada hari Jumaat menunjukkan bahawa inflasi zon euro mencecah satu lagi rekod tertinggi pada bulan Jun, manakala pengeluaran pembuatan dalam blok itu jatuh buat kali pertama dalam dua tahun.
Bank Pusat Eropah dijangka menaikkan kadar faedah bulan ini buat kali pertama dalam sedekad, walaupun ahli ekonomi berpecah kadar kenaikan. Matawang dolar Australia susut serendah $0.6764, paling lemah sejak Jun 2020.
Reserve Bank of Australia memutuskan dasar pada hari Khamis, dan pasaran menjangkakan kenaikan setengah mata kepada kadar utamanya. Matawang Sterling mencapai paras terendah dua minggu pada $1.20 sehari selepas data rasmi menunjukkan kekurangan dalam defisit akaun semasa Britain pada awal 2022.


Indeks PMI China Perlahan Kepada 51.4 Pada Julai

Ekonomi China berkembang pada kadar perlahan pada Julai yang ditunjukkan oleh bacaan dalam aktiviti sektor pembuatan dan perkhidmatan yang dikeluarkan sebentar tadi.
Indeks PMI sektor pembuatan yang memberi tumpuan kepada syarikat-syarikat besar dan syarikat berkaitan kerajaan merosot kepada 51.4 pada Julai. Ia merupakan kejatuhan yang lebih besar daripada ramalan 51.5.
Dalam bacaan berlainan, indeks PMI sektor perkhidmatan juga jatuh kepada 54.5 selepas naik ke paras 54.9 pada bulan sebelum itu.
 Sebarang bacaan yang berada di atas 50 menunjukkan aktiviti yang berkembang dengan keadaan perniagaan yang baik dan begitu juga sebaliknya bacaan di bawah 50.
Pada Selasa, China juga akan mengeluarkan data Caixin yang fokus kepada syarikat-syarikat kecil dan sederhana.
Ekonomi China juga merekod lonjakan dalam pertumbuhan ekonomi dengan GDP berkembang 6.9%. Kenaikan ini memperbaiki sentimen pelabur terhadap China yang merupakan ekonomi kedua terbesar dunia.
China dijangka merekod bacaan yang lebih baik daripada jangkaan seperti yang dilaporkan oleh Tabung Kewangan Antarabangsa (IMF). Bagi tahun 2018, IMF menaikkan pertumbuhan ekonomi sebanyak 0.2% kepada 6.4% dengan jangkaan peningkatan pelaburan awam oleh kerajaan.


Emas Sedikit Terjunam Setelah US Dollar Kembali Pulih dari Sell-Off Besar-Besaran Semalam!

Harga emas susut dalam sesi Asia pada Khamis apabila US Dollar pulih dari sell-off besar-besaran selepas Presiden Donald Trump mengadakan sidang media malam semalam.
Kenyataan yang amat dinanti-nantikan pasaran itu dikatakan agak mengecewakan apabila ucapan beliau gagal menempatkan sebaran butiran bagi dasar ekonomi yang bakal diterapkan dalam pentadbiran beliau nanti.
Emas bagi penghantaran Februari di Comex menyusut sebanyak 0.07 peratus kepada $1,195.75 satu troy ounce, manakala copper futures meningkat 0.50 peratus kepada $2,613 sepound.
Dalam sesi ini, US Dollar Index berubah kepada $101.69 selepas jatuh kira-kira $101.46 semalam. Kejatuhan US Dollar memberi sokongan buat logam berharga terutamanya buat pembeli utama global dari China dan India.
 Selepas sidang media semalam, pasaran mengalihkan tumpuan kepada ucapan Janet Yellen pada Khamis bagi sebarang petunjuk mengenai kenaikan kadar.
Semalam, harga emas meningkat kepada tahap tertinggi dalam tempoh 6 minggu akibat kelemahan US Dollar.
Dalam ucapan semalam, Trump sempat menjadikan sektor farmaseutikal Russia sebagai sasaran dan mengancam untuk membawa balik pekerjaan dari sana pulang ke AS. Trump akan dilantik secara rasmi sebagai presiden AS pada 20 Januari ini.
Selain ucapan Yellen, pasaran juga bakal menumpukan perhatian terhadap data runcit AS yang bakal dikeluarkan pada Jumaat.

Pertumbuhan Ekonomi China Stabil Buat Permulaan 2017 : Perancang Ekonomi


Adakah Korea Utara Dan Ribut Irma Menjadi Faktor Sementara Kelemahan Dolar?

Dolar didagang tinggi pada awal dagangan sesi Asia hari Isnin minggu ini, keluar daripada paras terendah minggu lalu berbanding matawang utama yang lain selepas hujung minggu lepas berlalu tanpa sebarang peluru berpandu dilepaskan oleh Korea Utara.
Sebaliknya, Korea Utara menyambut ulang tahun ke-69 kemerdekaan mereka dengan memberi penghormatan kepada ahli-ahli sains yang menjadi faktor utama kepada kejayaan ujian peluru berpandu minggu sebelumnya.
Dolar yang mengukur kekuatan greenback berbanding enam matawang utama yang lain naik 0.23% kepada 91.52 setakat jam 9.55 pagi, keluar daripada paras terendah 91.011 hari Jumaat yang lalu.
Yen yang lemah berbanding dolar menolak USD/JPY lebih tinggi ke paras 108.44, naik 0.58% , keluar daripada paras terendah 10 bulan lalu 107.32 pada Jumaat lepas. Yen terkenal sebagai matawang safe haven kerena sering mendapat sambutan apabila berlaku ketidaktentuan politik dan ekonomi berikutan lebihan penyata imbangan Jepun yang sangat tinggi.
 Masafumi Yamamoto, ketua strategi forex Mizuho Sekuriti, berkata,”Sentimen pasaran ketika ini melihat kepada kelemahan dolar yang berterusan, namun jika meneliti setiap faktor, tidak semuanya negatif kepada dolar. Namun, Korea Utara dan ribut Irma di Florida menjadi faktor sementara tekanan kepada dolar, dan mungkin boleh memberi impak jangka masa panjang.”
Beliau turut menyebut dolar/yen yang berada di bawah 108 adalah paras yang bagus untuk dibeli, dan menjangkakan US akan membuat perubahan baru pada pencukaiaan mereka bagi meningkatkan perkembangan ekonomi US tahun hadapan.
Presiden Trump dalam ucapannya hari Sabtu yang lalu berkata beliau akan mengajak kongress untuk percepatan usaha bagi mengubah kod pencukaian US, serta mengutarakan potensi impak ribut Irma yang menjadi faktor kepada perlunya perubahan cukai yang cepat.
EUR/USD pula jatuh 0.22% kepada $1.2010 selepas naik ke paras tertinggi $1.2092 pada Jumaat yang lalu, paling tinggi sejak Januari 2015 yang lalu.
Matawang Euro menguat dan naik sehingga 14% berbanding dolar tahun ini. Selain daripada jangkaan perubahan polisi monetari bank pusat Eropah, ECB juga telah memberi isyarat bakal mempercepatkan proses tapering terhadap program ransangan ekonomi mereka.


Kiwi menjunam setelah kenyataan RBNZ dikeluarkan hari ini

Reserve Bank New Zealand pada hari ini memberitahu banyak lagi pelonggaran yang akan dilaksanakan daripada overnight cash rate sebanyak 2.25% dan Kiwi yang lemah.
Komen tersebut dikeluarkan dalam penilaian ekonomi yang terbaharu.
 RBNZ berkata, “Dasar kewangan akan terus membantu menstabilkan ekonomi. Pada masa ini dilihat pelonggaran dasar diperlukan untuk memastikan purata inflasi pada masa hadapan mencapai seperti yang dirancangkan. Kami akan terus memerhatikan data ekonomi yang memberi sebarang tanda untuk melonggarkan data.”
Berikutan dengan kenyataan tersebut, NZD/USD meneruskan junamannya.
NZD/USD 15 minit


Perubahan Sentimen Pasaran Menyokong Siri Kenaikan Pada Dagangan AUD/USD

Setelah risiko dalam pasaran mula reda didorong oleh komen positif Setiausaha Perbendaharaan Amerika Syarikat (AS), Steven Mnuchin yang memberi harapan positif terhadap perkembangan rundingan dagang AS-China, matawang berpulangan tinggi seperti dolar NZD dan dolar AUD kini mula mendapat permintaan para pelabur.
Aussie yang sensitif terhadap sentimen kestabilan China, terus mengukuh berbanding USD sejak siri kenaikan minggu sebelum ini berikutan dagangan dolar Amerika yang masih terkesan oleh faktor fundamental bank pusat serta kritikan Donald Trump terhadap penetapan kadar faedah semasa.
Pelabur sebelum ini menjangkakan peluang untuk rundingan antara Amerika Syarikat dan China untuk mencapai kesepakatan pada pertemuan minggu ini adalah tipis, mula merasa sedikit lega susulan komen Mnuchin yang mengatakan proses rundingan sudah hampir sempurna sepenuhnya.
Walaupun dagangan Aussie dilihat lebih mengukuh berbanding USD, namun sentimen bagi matawang Australia tersebut masih lagi berisiko berikutan jangkaan penurunan kadar selepas kenyataan dovish bank pusat Australia yang sebelum ini telah menurunkan kadar faedah pada mesyuarat polisi monetari.
Pergerakan pada carta harga bagi pasangan matawang AUD/USD telah mencatatkan siri kenaikan yang konsisten setiap hari sejak minggu lalu walaupun kadar kenaikan tidak terlalu agresif.
Pada dagangan semalam, harga yang membuat kenaikan dari paras Magic Pivot terus mencatatkan paras ketinggian terbaru untuk 2 minggu hampir mencecah paras resistance MagicR2 pada indicator Moshed Magic Line semalam.
Harga yang bersambung pada dagangan hari ini masih dilihat cuba meneruskan kenaikan ke paras lebih tinggi dan telah melepasi paras ketinggian semalam, namun pergerakan harga dilihat perlahan dan mendatar menjelang pembukaan sesi Eropah hari ini.
 Harga dijangka akan meneruskan kenaikan sehingga ke paras sekitar 0.70200 dan menguji zon resistance untuk dagangan bulan ini di mana harga gagal menembusi paras tersebut ketika diuji beberapa kali pada awal bulan sebelum membuat penurunan.
Namun jika harga kembali membuat penurunan semula berkemungkinan faktor risiko yang kembali menguasai pasaran, paras sekitar Magic Pivot 0.6976 dan support 0.658 (MagicS1) akan menjadi kawasan destinasi penurunan awal harga yang merupakan zon RBS (resistance become support) terbaru.
Penurunan lebih rendah akan menuju ke paras support 0.6933 (MagicS2) juga merupakan zon RBS pada carta harga AUD/USD di mana harga berjaya melepasi kenaikan lebih tinggi setelah diuji pada awal permulaan dagangan minggu ini.
Lihat gambar carta harga pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 0.6958, 0.6933, 0.6915.
Paras resistance: 0.7002, 0.7020, 0.7046.

Team INTRADAY menggunakan bacaan dan carta forex dari Broker SaracenMarkets.


USD Pertahankan Keuntungan, Penangan Powell Masih Terasa!

US dolar kekal mempertahankan momentum pengukuhan ketika pelabur terus berpegang pada jangkaan untuk kenaikan 50 mata asas oleh Federal Reserve (Fed) pada mesyuarat polisi akan datang.
Ketika sesi Asia, indeks dolar yang mengukur kekuatan dolar greenback berbanding sekumpulan mata wang utama mengukuh pada 105.66, paras tertinggi 3 bulan.
Pada hari kedua pembentangan, Pengerusi Fed Jerome Powell tidak menawarkan apa-apa kejutan memandangkan kenyataannya lebih kurang sama dengan apa yang diperkatakan pada Selasa.
Beliau menegaskan semula kenyataannya mengenai kenaikan kadar lebih tinggi, tetapi menekankan perbincangan masih dijalankan dengan keputusan bergantung pada data yang akan dikeluarkan sebelum mesyuarat bank pusat dua minggu lagi.
Sementara itu, data ADP sektor swasta Amerika Syarikat tanpa dijangka meningkat lebih kukuh daripada jangkaan dengan pertambahan 242,000 pekerjaan pada Februari daripada unjuran kenaikan 200,000.
 Ini secara tidak langsung memberi petunjuk untuk laporan pekerjaan NFP yang akan dikeluarkan Jumaat nanti, mungkin lebih baik daripada jangkaan.
Menjengah ke situasi pasaran, mata wang euro dan pound kekal melemah di mana masing-masing diperdagangkan pada paras terendah 2 bulan dan 4 bulan.
Selain itu, dolar Aussie dan New Zealand juga terus didagangkan suram di paras terlemah 4 bulan selepas data inflasi tahunan China menunjukkan bacaan lebih rendah daripada jangkaan pada bulan Februari.
Dolar Kanada pula tergelincir lebih jauh ke paras terendah 5 bulan selepas Bank of Canada (BOC) memutuskan untuk mengekalkan kadar faedah tidak berubah.
Yen pula berhasil memadamkan sedikit kerugian tetapi kekal didagangkan di paras terendah 3 bulan berbanding greenback ketika tumpuan pelabur terarah kepada mesyuarat polisi Bank of Japan (BOJ) pada Jumaat.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Data-data Ekonomi Yang Menjadi Tumpuan Minggu Ini

Minggu ini, para pelabur akan meneliti laporan inflasi US pada hari Khamis bagi mencari petunjuk baru berkenaan tempoh masa yang bakal di ambil oleh Fed untuk kenaikan kadar seterusnya. Tumpuan juga kepada pengumuman polisi Monetari bank pusat England (BoE) pada hari Khamis.
Berikut adalah antara data-data ekonomi signifikan yang bakal memberi impak kepada pasaran minggu ini.
11 September (Isnin)
Canada akan mengeluarkan laporan pembinaan perumahan baru (housing start) melalui Canada Mortgage and Housing Corporation (CMCH), dan menjadi petunjuk kepada perubahan dan perkembangan ekonomi berdasarkan pekerjaan-pekerjaan baru yang dicipta.
12 September (Selasa)
Sesi Asia, National Australia Bank Limited (NAB) akan mengeluarkan bacaan indeks keyakinan perniagaan yang mengukur kondisi pasaran dan perubahan sentimen berdasarkan aktiviti-aktivit ekonomi seperti perbelanjaan, pelaburan dan pengambilan pekerjaan.
Di sesi Eropah pula, UK akan mengeluarkan laporan inflasi bulanan yang terdiri daripada CPI, PPI, Core CPI dan lain-lain. Data-data ini penting dalam keseluruhan inflasi yang tumpuan bank pusat bagi menentukan polisi monetari mereka seterusnya.
13 September (Rabu)
 Swistzerland akan mengeluarkan bacaan inflasi harga pengeluar (PPI) dan akan memberi impak kepada matawang swiss franc. Laporan pekerjaan bulanan UK juga akan dikeluarkan hari yang sama. Dan pada sesi New York, US juga kana melaporkan bacaan indeks inflasi harga pengguna (PPI)
14 September (Khamis)
Hari yang penting bagi setiap sesi pasaran. Di Asia, Australia akan melaporkan data pekerjaan bulanan. China pula mengeluarkan data pelaburan aset tetap yang menjadi ukuran kepada jumlah perbelanjaan pelaburan di kawasan bukan luar bandar seperti perkilangan, jalan, grid kuasa dan hartanah.
Bank pusat Swiss pula akan mengumumkan polisi monetari terkini serta dasar-dasar penilaiaan mereka. UK pula akan mengumumkan kadar faedah bank serta polisi monetari mereka yang terkini.
Di Canada, laporan inflasi harga rumah yang baru akan dikeluarkan. Sektor perumahan antara sektor tumpuan di Canada kerana paras harga yang tinggi ketika ini.
Sesi New York pula, Amerika akan mengeluarkan laporan harga inflasi pengguna dan tuntutan pengangguran yang menjadi antara fokus utama kepada Federal Reserve
15 September (Jumaat)
Data aktiviti pengeluaran sektor swasta New Zealand akan dikeluarkan. Di Amerika pula, laporan ekonomi berkenaan pengeluaran industri, jualan runcit, aktiviti pembuatan di New York dan sentimen pengguna akan mengakhiri data ekonomi minggu ini.


Data Pekerjaan UK Tambah Sakit Kepala BOE!

Kebimbangan Bank of England (BOE) semakin bertambah setelah melihat bacaan terbaharu dalam data pekerjaan UK yang kurang memberangsangkan.
Dalam tempoh tiga bulan hingga September, kadar pengangguran Britain tanpa dijangka meningkat kepada 3.6% daripada 3.5% yang direkodkan dalam tempoh sebelumnya.
Sementara itu, data yang dikeluarkan Pejabat Statistik Kebangsaan (ONS) juga melaporkan bilangan orang yang bekerja jatuh sebanyak 52,000 dalam tempoh Julai hingga September.
Bilangan kekosongan kerja dalam tempoh Ogos hingga Oktober pula didapati turun kepada 1.23 juta, paras terendah sejak akhir 2021 berikutan masalah yang dihadapi majikan untuk mengisi jawatan kosong mereka.
 Ini pastinya akan meningkatkan lagi kekhuatiran BOE bahawa pasaran buruh Britain yang merosot akan menambah tekanan inflasi, memaksanya untuk menaikkan kadar faedah walaupun ekonomi menuju ke kemelesetan yang dijangkakan.
Dalam pada itu, pertumbuhan upah terus menunjukkan peningkatan dengan kenaikan 6.0% (gaji termasuk bonus), dan 5.7% (tidak termasuk bonus) dalam tempoh tersebut.
Angka tersebut menggariskan kes bagi bank pusat untuk terus menaikkan kadar faedah ketika pembuat dasar sedang berusaha untuk mengelak berlakunya ‘wage-price spiral’ di tengah-tengah inflasi yang melambung tinggi.
Wage-price spiral: Kenaikan gaji meningkatkan permintaan barang sekali gus menyebabkan harga melonjak. Tapi, apabila harga naik, ia pula akan mendorong untuk peningkatan gaji lebih tinggi, akhirnya wujud lingkaran dalam upah dan inflasi.


EUR/USD Kembali Menurun Setelah Gagal Lepasi Paras Ketinggian 1.13400

Matawang Euro kekal berada dalam kelompok dagangan matawang yang lemah dengan menunjukkan penurunan kembali berbanding matawang dolar Amerika Syarikat sejak semalam.
European Central Bank (ECB) sebelum ini lebih terbuka untuk menurunkan kadar jika pertumbuhan ekonomi terus merosot dan kenaikan Euro yang menekan inflasi.
Sesi pasaran Eropah hari ini pula memberi tumpuan pada data pengeluaran perindustrian di Jerman sebagai ekonomi terbesar di zon Eropah yang dikeluarkan pada jam 5 petang. Bacaan data untuk bulan April adalah lemah dengan mencatatkan angka penurunan kepada -0.5% lebih rendah berbanding jangkaan penurunan kepada -0.4% daripada bacaan sebelumnya iaitu -0.3%.
Ini akan lebih memberikan tekanan buat dagangan Euro berbanding dolar USD. Namun, pelabur masih berwaspada terhadap dagangan USD sementara menunggu data jualan runcit Amerika Syarikat yang akan dikeluarkan pada esok hari jam 8.30 malam.
Kadar jualan runcit untuk bulan Mei dijangka akan kembali meningkat setelah penurunan yang merosot pada bacaan bulan sebelumnya. Bacaan teras turut diramalkan meningkat berbanding penurunan pada bulan April.
Diperhatikan pergerakan harga bagi pasangan matawang EUR/USD pada dagangan semalam, harga melakukan kenaikan menguji paras ketinggian 1.13400 yang juga merupakan paras resistance MagicR1 pada indicator Moshed Magic Line semalam namun kembali membuat penurunan sehingga ke paras terendah harian mencecah paras support MagicS2 yang berada pada zon RBS (resistance become support).
Pergerakan harga pada hari ini dilihat perlahan pada zon RBS tersebut di mana harga cuba menguji paras Magic Pivot 1.1305 hari ini namun gagal mendapatkan momentum yang lebih baik.
Jika harga meneruskan penurunan ke paras lebih rendah, jangkaan penurunan akan melepasi paras support 1.1265 (MagicS1) dan juga support 1.1244 (MagicS2) pada indicator Moshed Magic Line sebelum menguji paras 1.1220 pada zon RBS.
 Penurunan harga ke paras tersebut bakal mencatatkan lebih 80 pips pergerakan harga dari paras Magic Pivot hari ini.
Namun jika harga berjaya melakukan lonjakan dan bergerak lebih tinggi dari paras Magic Pivot pada zon RBS, kenaikan harga diramalkan akan menguji paras ketinggian 1.13400 yang dicapai semalam yang merupakan zon resistance semasa pada chart EUR/USD dan masih gagal ditembusi harga.
Jika harga berjaya breakout paras tersebut, kenaikan harga berkemungkinan mencatatkan paras ketinggian yang baru ke sekitar paras 1.13700 atau sedikit tinggi pada resistance 1.1387 (MagicR3).
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1265, 1.1244, 1.1205.
Paras resistance: 1.1326, 1.1366, 1.1387.
Team INTRADAY menggunakan bacaan dan carta forex dari Broker SaracenMarkets.


Data ADP Rekod 135,000 Pekerjaan Lebih Daripada Jangkaan

Data terbaru sektor swasta Amerika Syarikat merekod tambahan 135,000 pada bulan September, melebihi jangkaan pakar ekonomi yang  menjangkakan ADP nonfarm payrolls yang hanya meningkat sebanyak 125,000 pekerjaan. Bacaan ini merupakan bacaan terendah sejak Oktober 2016.
Data pada bulan Ogos dikaji semula daripada peningkatan 237,000 kepada 2228,000.
”Kejatuhan tambahan pekerjaan disebabkan, syarikat-syarikat perniagaan kecil mengurangkan tawaran pekerjaan” kata Ahu Yildirmaz, penolong pengerusi penyelidikan institut ADP.
 Tambah beliau, pengurangan penawaran pekerjaan rentetan badai Harvey dan Irma yang telah memberi impak kepada peniaga-peniaga kecil. Selain itu, ia juga disebabkan tawaran yang disediakan oleh syarikat-syarikat kecil tidak menarik perhatian calon-calon mahir.
Data ADP dikeluarkan lebih awal daripada laporan Jabatan Buruh US adalah lebih rinci, kerana mengandungi pekerjaan sektor kerajaan dan sektor swasta.
Pakar ekonomi menjangkakan ekonomi U.S akan menambahkan 90,000 peluang pekerjaan pada bulan September berbanding bulan Ogos yang mencatat 156,000. Kadar pengangguran dijangka akan kekal pada 4.4%.


Kos Hidup Di Amerika Meningkat, US Dolar Menguat

Kos hidup di US meningkat pada Januari yang tertinggi sejak Februari 2013, disokong oleh kenaikan harga gasolin dan barangan dan perkhidmatan lain yang semakin mahal. Hal ini menunjukkan momentum inflasi yang semakin tinggi di negara ekonomi terbesar dunia ini.
Harga pengguna US yang dikeluarkan sebentar tadi mencatatkan kenaikan 0.6% pada Januari berbanding kenaikan 0.3% pada bulan sebelum. Kenaikan kali ini begitu tinggi berbanding jangkaan pasaran 0.3%. Manakala dalam kiraan tahunan harga pengguna (consumer price index, cpi) naik 2.5% dari 2.1% sebelum ini yang merupakan bacaan tertinggi sejak Mac 2012 jika dibandingkan dengan jangkaan 2.3%.
 US dolar menguat sejurus data ini dikeluarkan dengan Usd/Jpy menguat sebanyak 50 pip dan semakin menghampiri 115.00. Manakala Eur/Usd susut ke paras terendah lima minggu lalu berhampiran 1.0620, namun memulih semula dari paras terendah sebentar tadi.
Consumer Price Index (CPI) adalah data anggaran harga umum dari Jabatan Buruh kerana ia mengambil kira semua barangan dan perkhidmatan di US.
Data secara keseluruhan akan meningkatkan spekulasi bahawa The Fed akan mengetatkan polisi (menaikkan kadar) pada mesyuarat FOMC bulan hadapan. Manakala pasaran hadapan (future market) menunjukkan kenaikan kadar pada Mac naik dari 35% kepada 40% ketika ini.


Pengeluaran Di Iraq Dan Libya Dihentikan, Harga Minyak Mentah Melonjak

Pasaran awal minggu turut terarah kepada pasaran minyak mentah selepas harga minyak melonjak ekoran peningkatan ketegangan di Timur Tengah dan Afrika Utara sehingga menyebabkan pengeluaran dan eksport minyak mentah dari pengeluar utama OPEC iaitu Iraq dan Libya dihentikan.
Niaga hadapan minyak mentah Brent naik 73 sen kepada $65.58 setong manakala WTI Amerika Syarikat meningkat sebanyak 58 sen kepada $59.16 setong.
Mengikuti perkembangan terkini di Timur Tengah, Iraq telah menghentikan pengeluaran di sebuah medan minyak pada Ahad dan bekalan dari laman kedua berikutan risiko pergolakan yang berlaku di negara itu, buat sementara waktu.
Sementara di Afrika Utara pula, Perbadanan Minyak Kebangsaan (NOC) melaporkan dua medan minyak terbesar di Libya ditutup selepas Tentera Kebangsaan Libya (LNA) menutup saluran paip, memaksa NOC untuk mengehadkan pengeluaran minyak.
 Selain itu, komander Khalifa Haftar juga dilapor telah menyekat eksport minyak di pelabuhan bawah kendaliannya yang dijangka akan mengurangkan sebanyak 800,000 tong sehari.
Tindakan ini diambil menjelang sidang kemuncak yang diadakan di Berlin, Jerman pada Ahad.
Pada sidang kemuncak Berlin, pemimpin-pemimpin dunia dikatakan komited untuk menamatkan semua campur tangan asing dalam perang Libya dan meningkatkan sekatan senjata, sebagai sebahagian daripada rancangan mereka untuk mengakhiri konflik yang berlanjutan.
Jika eksport terus dihentikan, pengeluaran minyak mentah dijangka akan berkurang kepada 72,000 tong sehari, menurut NOC.
Libya telah mengeluarkan kira-kira 1.2 juta tong sehari minyak mentah dalam beberapa bulan kebelakangan ini, dengan semua medan minyak utama terletak di kawasan yang dikuasai oleh Haftar.


GBP/USD Gagal Bertahan, Turut Susut Rendah

Ketika US dolar mengukuh pada sesi Eropah semalam, Pound Sterling dilihat masih bertahan daripada terus mengalami kejatuhan nilai.
Lonjakan hasil perbendaharaan Amerika Syarikat (AS) ke paras ketinggian terbaru semalam telah menyokong pengukuhan US dolar berbanding mata wang utama lain dalam pasaran.
Dapat dilihat pergerakan harga pada carta GBP/USD dilihat tidak begitu agresif pada sesi Eropah semalam berbanding Euro yang menyusut lebih rendah.
Menyokong dagangan Pound adalah laporan pembukaan semula ekonomi UK dan juga penurunan pada kes jangkitan yang lebih memberangsangkan berbanding zon Eropah yang lain.
Namun pada sesi New York, Pound gagal bertahan apabila pengukuhan berterusan US dolar berjaya menekan harga lebih rendah sehingga hampir ke paras 1.37000.
Penyusutan semula hasil bon AS melihatkan harga meningkat sedikit sehingga penghujung sesi New York melihatkan harga ditutup sekitar 1.37300.
 Harga yang masih bergerak di bawah paras halangan Moving Average 50 (MA50) pada rangka masa 1 jam pergerakan memberi isyarat untuk harga menyambung penurunan pada dagangan hari ini.
Zon support 1.37000 akan diuji sebelum harga yang menjunam lebih rendah dijangka akan menuju ke paras tumpuan seterusnya pada 1.36000.
Sekiranya harga melonjak semula, zon 1.38000 masih lagi menjadi rintangan buat harga sebelum menyambung kenaikan sehingga ke paras rintangan 1.40000 sebelum ini.
Pelabur akan memberi tumpuan pada sesi Eropah hari ini untuk data Keluaran Dalam Negara Kasar (KDNK) UK untuk bacaan akhir bagi suku keempat 2020.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Rentak Logam Kuning Tampak Semakin Perlahan

Harga emas menyusut berikutan keyakinan pasaran terhadap prospek peningkatan kadar oleh Fed dalam mesyuarat Disember nanti.
Ucapan Janet Yellen pada minggu ini bakal menjadi tumpuan untuk isyarat yang lebih jelas mengenai peningkatan kadar tersebut. Emas bagi penghantaran Disember di Comex menyusut sebanyak 0.05% kepada $1,227.40 satu troy ounce.
Terdahulu, Naib Pengerusi Fed, Stanley Fischer berkata bahawa kecairan tunai dalam pasaran akan berubah disebabkan undang-undang yang lebih ketat telah digubal selepas krisis kewangan global. Pun begitu, kestabilan kewangan global akan terus dipertingkatkan.
 Semalam, emas jatuh dalam sesi Eropah apabila Jabatan Perdagangan AS melaporkan jualan runcit AS meningkat.
Dalam satu laporan berasingan, indeks pembuatan New York juga bertukar positif buat kali yang pertama dalam sektor pembuatan.
Sementara itu, penganalisis ekonomi turut memberi amaran bahawa prospek bagi logam kuning dinilai mendung apabila dasar ekonomi Trump dijangka akan merangsang pertumbuhan ekonomi dan inflasi. Perkara ini juga sekali gus akan meningkat kadar faedah untuk masa hadapan.
Update Matawang Sesi Asia Yang Anda Perlu Baca Segera!


Analisis GOLD – Harga Emas Susut Semakin Jauh Dari Sasaran $1,800

Seperti yang digelisahkan para pelabur emas pada minggu ini, nilai logam kuning tersebut terus susut lebih rendah pada dagangan yang bersambung pada Rabu.
Dapat dilihat pergerakan harga pada carta XAU/USD yang mengukur nilai emas berbanding US dolar menunjukkan corak penurunan selepas mendatar di awal minggu.
Setelah gagal mencapai paras jangkaan 1800.00 minggu lalu, dagangan pada minggu ini bergerak di bawah rintangan 1785.00 dan juga di bawah halangan Moving Average 50 (MA50) pada rangka masa 1 jam untuk isyarat trend bearish.
Menyambung dagangan pada Rabu, harga dilihat susu lebih rendah pada awal sesi Asia dan menuju ke zon RBS (resistance become support) pada 1765.00.
Paras tersebut telah berjaya menyokong semula kenaikan harga pada penurunan minggu lalu. Namun, adakah situasi sama akan berulang pada kali ini atau sebaliknya?
Sekiranya harga tembus lebih rendah lepasi zon RBS tersebut, penurunan harga seterusnya dilihat akan menuju paras tumpuan pada 1745.00 sebelum menuju ke paras 1720.00 pada penurunan selanjutnya.
 Namun, jika harga berjaya melonjak selepas menguji zon RBS 1765.00, pelabur akan kembali meletakkan harapan untuk emas menguji zon rintangan 1800.00.
Harga emas perlu melepasi zon tersebut sebelum berjaya mencatatkan kenaikan ke paras tertinggi terbaru 9 minggu.
Zon 1815.00 seterusnya akan menanti kenaikan harga yang diteruskan yang sebelum ini menjadi tumpuan pada dagangan Februari.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sebab Kenapa Pelabur Jangka Dasar Monetari BOC Tidak Berubah

Bank Pusat Kanada (BOC) dijangka lebih berhati-hati dan tidak akan melakukan sebarang perubahan dalam dasar monetarinya pada mesyuarat polisi pada malam ini.
BOC sebelum ini telah mengumumkan pengurangan rangsangan pada bulan Julai, dengan mengurangkan pembelian asetnya sebanyak C$1 bilion kepada C$2 bilion setiap minggu.
Walau bagaimanapun sejak itu, keadaan di Kanada telah merosot. Bukan sahaja negara itu bergelut dengan peningkatan jangkitan Covid-19, tetapi juga terkesan dengan ketidakstabilan politik menjelang pilihan raya persekutuan pada pertengahan bulan ini.
Walaupun kadar vaksinasi di negara itu tinggi, tetapi kes jangkitan coronavirus turut menunjukkan peningkatan sehingga melebihi angka 3,000 sehari.
 Ini secara tidak langsung melemahkan prospek terhadap pemulihan ekonomi di negara itu, lebih-lebih lagi data keluaran dalam negara kasar (KDNK) pada suku kedua dilaporkan menguncup pada tahun ini sebanyak 1.1%.
Sementara itu, Perdana Menteri Justin Trudeau telah mengumumkan pilihan raya akan diadakan pada 20 September untuk mencari mandat baru bagi menangani krisis Covid-19.
Kedua-dua faktor ini meningkatkan kemungkinan bahawa para pembuat dasar akan mengekalkan pendekatan semasa dalam dasar monetari mereka.
Mesyuarat BOC yang akan dipimpin oleh Gabenor Tiff Macklem dijangka akan membiarkan kadar faedah tidak berubah pada 0.25% dan mengekalkan pembelian bon kerajaan pada kadar semasa C$2 bilion setiap minggu.
Ketika penulisan, dolar Kanada merosot lebih rendah berbanding US dolar yang kuat, dengan didagangkan di sekitar harga 1.26800.


6 Berita Data Ekonomi Penting Tumpuan Pasaran Minggu Ini (21-25 Feb 2022)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan & Perkhidmatan Eropah (Isnin 5.00 Petang): Menuju ke minggu-minggu penghujung bulan, bacaan data-data sektor ekonomi akan menjadi tumpuan. Di Eropah, sektor pembuatan dan perkhidmatan di Jerman sebagai ekonomi terbesar akan dinilai yang akan turut mempengaruhi pergerakan mata wang Euro.
Data PMI Pembuatan & Perkhidmatan UK (Isnin 5.30 Petang): Seterusnya akan menyusul bacaan data sektor ekonomi di UK pula dengan jangkaan tiada perubahan ketara pada angka bulan sebelumnya.
 Data PMI Pembuatan & Perkhidmatan AS (Selasa 10.45 Malam): Bacaan bagi data sektor ekonomi di Amerika Syarikat dijangka meningkat dan akan terus menyokong langkah pengetatan dasar oleh bank pusat.
Mesyuarat Polisi Bank Pusat New Zealand (Rabu 9.00 Pagi): Beralih ke fasa pengetatan dasar oleh kebanyakan bank pusat, Reserve Bank of New Zealand (RBNZ) dijangka untuk meningkatkan kadar faedah daripada 0.75% kepada 1.00%. Pelabur mungkin akan menjangkakan pengukuhan dolar New Zealand dari awal minggu lagi.
Data Keluaran Dalam Negara Kasar AS (Khamis 9.30 Malam): Bacaan kedua bagi pertumbuhan ekonomi Amerika Syarikat untuk suku terakhir 2021 yang lalu diunjur meningkat berbanding bacaan awal pada bulan lalu. Isyarat pertumbuhan yang memberangsangkan berpotensi untuk terus menyuntik kekuatan terhadap dagangan USD minggu ini.
Indeks Perbelanjaan Pengguna AS (Jumaat 9.30 Malam): Bacaan indeks harga PCE di Amerika Syarikat yang turut menjadi petunjuk terhadap inflasi diramalkan tidak berubah untuk bulan Januari.


Pandangan Kalendar Ekonomi Mingguan 26 – 30 Okt 2015

Euro jatuh merudum dan Dollar kembali ke takhta pada minggu lepas yang menarik. Adakah turun naik ini bakal berterusan? Data KDNK(GDP) dari UK, Amerika Syarikat dan Kanada, Pesanan Barangan Tahan Lama AS, dan keputusan kadar di Amerika Syarikat, Jepun dan New Zealand adalah tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Presiden ECB Encik Mario Draghi memberikan tamparan maut kepada euro: Jangkaan pasaran sudah pun tinggi, tetapi beliau melepasinya dengan bercakap tentang memperluaskan dan mengembangkan QE, kejutan mengenai kemungkinan penurunan kadar dan tanda-tanda jelas bahawa tindakan akan diambil bila perlu. Kebimbangan yang disuarakan oleh Encik Draghi telah diburukkan lagi dengan penurunan kadar pinjaman di China dan dengan itu Dollar AS kembali menjadi raja.
Amerika Syarikat juga menikmati data perumahan dan pekerjaan yang positif, sekaligus membuka pintu untuk kenaikan kadar Feds menjelang akhir tahun. Di tempat lain, “loonie” mengalami ramalan yang lebih rendah dan minyak yang jatuh semula, kiwi pula dari kejatuhan harga tenusu dan hanya pound sahaja yang seolah-olah mempunyai harapan.  Adakah trend positif ini bakal berterusan?
Berikut adalah agenda utama dalam kalendar Forex minggu ini:
Jom kita lihat:
Isnin, 5:00 Petang
Ifo Iklim Perniagaan Jerman:  Sentimen perniagaan Jerman meningkat tanpa dijangka pada bulan September, mencapai 108.5 selepas dikemaskini kepada 108.4 pada bulan Ogos. Bacaan mencadangkan bahawa kelembapan di China tidak mempunyai kesan serta-merta kepada pengeksport Jerman. Pakar ekonomi menjangkakan bacaan 107.8. Syarikat-syarikat kurang positif tentang keadaan semasa untuk perniagaan mereka berbanding dengan bulan Ogos. Bagaimanapun, sentimen pada Oktober dijangka menurun berikutan skandal Volkswagen. Penganalisis menjangkakan iklim perniagaan mencapai 108.1 buat masa ini.
Selasa, 5:30 Petang
Data KDNK (GDP) UK:  Ekonomi di UK berkembang 0.7% pada suku kedua, berbanding dengan pertumbuhan sebanyak 0.4% pada suku sebelumnya. Pengeluaran ekonomi adalah 2.6% lebih tinggi daripada tempoh yang sama pada tahun lalu. Ini adalah suku kesepuluh bagi pertumbuhan ekonomi yang mapan. Angka pengeluaran industri mencatatkan peningkatan terbesar sejak lewat tahun 2010, meningkat 7.8%. Permintaan dalam negeri meningkat kerana inflasi yang rendah meningkatkan perbelanjaan pengguna. Walau bagaimanapun, masih terdapat risiko dalam ekonomi dunia dengan ketidakstabilan di Euro-Zone dan di China. GDP UK dijangka mencapai 0.6% pada suku ketiga.
Selasa, 8:30 Malam
Pesanan Barangan Tahan Lama AS:  Trend positif dalam jumlah pesanan untuk peralatan tahan lama terhenti pada bulan Ogos, di tengah-tengah ketidaktentuan dalam pasaran kewangan dan kebimbangan bahawa pertumbuhan global semakin perlahan. Pesanan, tidak termasuk alat kelengkapan pengangkutan, kekal tidak berubah selepas meningkat 0.6% pada bulan sebelumnya. Pesanan untuk semua barangan tahan lama menjunam 2% disebabkan terutamanya oleh penurunan dalam sektor pertahanan dan pesawat. Walau bagaimanapun, kedua-dua pesanan barangan modal dan penghantaran dijangka pulih pada suku ketiga. Pesanan barangan tahan lama diramalkan merosot 1.1%, manakala pesanan teras dijangka tidak berubah.
 Selasa, 10:00 Malam
CB Keyakinan Pengguna AS:  Indeks Lembaga Persidangan Keyakinan Pengguna AS meningkat kepada 103 pada bulan September, melebihi anggaran 96.2 selepas bacaan 101.3 pada bulan Ogos. Pengguna yang berkata keadaan perniagaan adalah “baik” meningkat daripada 23.7% kepada 28.0%, manakala mereka yang mendakwa keadaan perniagaan adalah “buruk” menurun daripada 17.8% kepada 16.7%. Jangkaan prospek jangka pendek kekal tidak berubah pada bulan September. Peratusan pengguna yang menjangkakan keadaan perniagaan bakal bertambah baik dalam tempoh enam bulan akan datang meningkat daripada 16.6% kepada 17.9%. Keyakinan Pengguna dijangka mencecah 102.5 pada kali ini
Khamis, 2:00 Pagi
Keputusan Kadar AS:  Feds AS dijangka membiarkan dasar tidak berubah pada mesyuarat kali ini, yang tidak mempunyai sidang akhbar mahupun ramalan baru. Pasaran akan memberi tumpuan kepada kenyataan untuk petunjuk tentang kenaikan pada bulan Disember. Sejak mesyuarat terakhir di mana Feds tersilap dalam langkah berhati-hati, pasaran mendapat kenyataan Feds yang lebih yakin, tetapi ini telah diikuti dengan data NFP yang lemah. Data lain adalah bercampur-campur: inflasi yang meningkat tetapi jualan runcit yang lemah. Terdapat peluang yang baik bahawa Feds akan meninggalkan pasaran dengan sedikit kekeliruan, dengan membuka semua pilihan yang ada. Mungkin pasaran boleh mendapat kesan berpotensi untuk data KDNK (GDP) pada hari berikutnya dari nada kenyataan itu, memandangkan Feds mempunyai angka tersebut sebelum dilaporkan kepada pasaran.
Khamis, 4:00 Pagi
Keputusan Kadar NZ:  Bank Pusat New Zealand menurunkan kadar pinjaman pada bulan September, menyatakan bahawa pengurangan selanjutnya boleh dilakukan bagi meningkatkan pertumbuhan ekonomi; selepas kejatuhan mendadak harga eksport dan kelembapan aktiviti pembinaan semula ekoran gempa bumi di Christchurch. Walaupun dengan langkah-langkah ransangan, pembuat dasar masih menjangkakan kelemahan seterusnya dalam kiwi, terkesan dari kejatuhan mendadak harga komoditi eksport baru-baru ini. RBNZ juga menurunkan jangkaan pertumbuhan mereka. Kali ini, juri menyatakan ekonomi yang kuat bakal menghadapi prospek yang lebih rendah. Ketidakpastian ini memungkinkan reaksi yang kuat dalam apa jua keadaan: kekalkan kadar atau turunkannya.  Diingatkan bahawa jika RBNZ tidak menurunkan kadar pada masa ini, ia mungkin akan melakukannya pada masa akan datang.
Khamis, 8:30 Malam
Data KDNK (GDP) AS:  Ekonomi Amerika mendapat momentum pada suku kedua, berkembang 3.9% pada asas tahunan mengikut data terkini.  Memandangkan data baru-baru ini, ahli ekonomi percaya pertumbuhan ekonomi Amerika Syarikat telah berkurangan pada suku ketiga, dengan ramalan pada kadar 1.6%.  Perlu diingatkan bahawa laporan pertama biasanya banyak disemak semula pada dua laporan berikutnya.
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran meningkat kepada 259 ribu minggu lepas daripada 256 ribu pada minggu sebelumnya. Bacaan adalah lebih baik daripada unjuran 266 ribu oleh penganalisis, menunjukkan pasaran buruh yang kekal kukuh. Purata bergerak empat minggu merosot kepada 263 ribu – paras terendah sejak tahun 1973.
Jumaat
Keputusan Kadar Jepun:  Bank of Japan mengekalkan dasar kewangannya dalam mesyuarat pertama bulan Oktober, mengakui risiko daripada kelembapan dalam pasaran negara membangun, tetapi yakin mengenai kekuatan ekonomi dalam negeri. Bank Pusat Jepun berkata ia akan terus membeli bon kerajaan Jepun pada kadar ¥80 trilion setahun. Dan kini, BoJ juga membuat pandangan setengah tahun, dan ini dilihat sebagai masa yang terbaik untuk bertindak.  Adakah mereka akan bertindak atau sebaliknya?  Klue dari kerajaan Jepun menunjukkan tiada sebarang tindakan. Walau bagaimanapun, memandangkan pelonggaran di Euro-Zone dan China, BoJ mungkin menumpang dengan pelonggarannya sendiri, kadar negatif atau QE.
Jumaat, 8:30 Malam
Data KDNK (GDP) Kanada:  Ekonomi Kanada berkembang selama dua bulan berturut-turut pada bulan Julai, menunjukkan satu peralihan positif daripada enam bulan pertama 2015. KDNK (GDP) meningkat sebanyak 0.34% pada bulan Julai selepas pertumbuhan 0.44% yang dicatatkan pada bulan Jun. Harga minyak yang rendah dan musim sejuk yang teruk, menyebabkan penurunan 0.9% dalam tempoh 5 bulan pertama. Ahli ekonomi percaya KDNK (GDP) suku ketiga dijangka berkisar antara 2.5% dan 3%, jauh melebihi 1.5% yang diunjurkan oleh Bank of Canada dalam ramalan pada pertengahan Julai lalu.
** Semua masa dalam waktu Malaysia dan yang sewaktu dengannya GMT +8


GBP/USD Papar Corak Penurunan Harga, Apa Jangkaan Menjelang Mesyuarat BOE & FOMC?

Pergerakan harga pada carta pasangan mata wang GBP/USD pada Selasa semalam memaparkan corak penurunan harian sekitar 80 pips.
US dolar yang memaparkan pengukuhan di sesi Eropah dilihat menekan harga untuk menyambung penurunan selepas dagangan hari sebelumnya gagal melepasi rintangan paras 1.24000.
Penurunan tersebut walau bagaimanapun tidak diteruskan pada sesi New York berikutan US dolar kembali didagangkan melemah semula.
Harga tidak susut lebih rendah di bawah zon 1.23000 yang menjadi sokongan semasa buat harga sehinggalah dagangan yang bersambung ke sesi Asia pagi ini (Rabu).
Kedua-dua mata wang US dolar dan Pound terus didagangkan tak menentu ketika pasaran menantikan keputusan mesyuarat oleh Federal Reserve (Fed) dan juga Bank of England (BOE) pada Khamis esok.

Buat waktu ini, pergerakan harga masih memberi isyarat bearish dengan bergerak di bawah paras halangan Moving Average 50 (MA50) pada rangka masa 1 jam di carta GBP/USD tersebut sementara petunjuk lebih jelas masih dinantikan.
 Sekiranya penurunan diteruskan melepasi paras sokongan semasa pada 1.23000, trend bearish harga akan diteruskan melihatkan harga susut lebih rendah berkemungkinan menuju ke sekitar 1.22000 pula.
Penurunan boleh mencecah sehingga ke 1.21000 sekiranya US dolar pamerkan pengukuhan yang lebih bertenaga.
Namun jika menepati jangkaan pasaran sebelum ini dan melihatkan US dolar melemah, harga bakal melantun semula dari zon 1.23000 dan melepasi halangan MA50 sebelum isyarat pertukaran trend.
Kenaikan diteruskan bakal menguji zon rintangan 1.24000 yang menjadi tumpuan sepanjang dagangan minggu lalu.
Melepasi zon tersebut akan catatkan paras ketinggian terbaru 8 bulan dengan sasaran seterusnya adalah untuk mencapai sekitar 1.25000.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Kekal Menjunam, Giliran BOE Pula Gegar Pasaran!

Menjejak masuk ke sesi Eropah, dagangan US dolar kekal suram pada sekitar paras terendah 7 minggu susulan jangkaan Federal Reserve (Fed) akan menamatkan pengetatannya.
Dalam kenyataan Fed setelah menaikkan kadar sebanyak 25 mata asas, ia menggugurkan penyataan ‘kenaikan berterusan’ dalam kadar faedah.
Sebaliknya, ia kini menjangkakan beberapa pengukuhan dasar tambahan mungkin sesuai dalam usaha memerangi inflasi.
Ekoran daripada itu, pelabur mentafsirkannya sebagai isyarat bahawa langkah pengetatan Fed mungkin hampir ke penghujungnya, di mana satu lagi kenaikan kadar dijangka akan dilaksanakan tahun ini.
Indeks dolar yang mengukur kekuatan dolar greenback didagangkan rendah pada 102.10 berbanding sekumpulan mata wang utama.
Pasaran kini mengalihkan tumpuan kepada mesyuarat polisi Bank of England (BOE) yang diramal akan meningkatkan kadar sebanyak 25 mata asas setelah melihat peningkatan semula dalam data inflasi pada bulan Februari.
 Ketika sesi Eropah, mata wang pound didagangkan mengukuh pada paras tertinggi 7 minggu berbanding greenback.
Sementara itu, dagangan euro terus mempertahankan momentum pengukuhannya untuk turut menguat di paras ketinggian 7 minggu berbanding USD.
Selepas mesyuarat BOE, data PMI pembuatan dan perkhidmatan Zon Eropah dan UK akan menjadi tumpuan pelabur seterusnya pada hari Jumaat.
Di sisi lain, dolar Aussie dan New Zealand juga kekal memaparkan peningkatan untuk diniagakan lebih tinggi berbanding raja mata wang US dolar.
Selain itu, mata wang yen juga terus menguat di sekitar paras terkukuh 6 minggu berbanding US dolar, menyusuli penurunan hasil bon AS 10 tahun yang lebih rendah.
Mata wang swiss franc pula meningkat susulan keputusan Swiss National Bank (SNB) untuk menaikkan kadar sebanyak 50 mata asas kepada 1.50%.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Sudah Muak Dengan Masalah Yang Sama, Peniaga Mula Guna ‘Short Position’

Harga minyak turun pada awal dagangan dan masih kekal di paras terendah. Kebanyakan pelabur juga dilihat mengambil langkah ‘short position’ bagi melindungi kedudukan mereka.
WTI mentah didagang pada $41.81 setong, meningkat 6% daripada nilai terendah yang dicatat pada Selasa.
Brent mentah pula menjunam 13 sen pada sesi dagangan hari ini.
Peniaga berkata, pasaran minyak mentah masih berada di bawah tekanan apabila terus dibelenggu lebihan bekalan minyak mentah dan produk tapisan. Hal ini mencetuskan penyewaan beberapa tangki tambahan bagi menyimpan bahan api yang tidak terjual.
 Pun begitu, para peniaga masih boleh memperoleh keuntungan melebihi 20% apabila dilihat mengambil kesempatan terhadap kejatuhan harga minyak melalui ‘short position’.
Sebagai bukti, data dari CTFC menunjukkan peningkatan terhadap pelabur yang menggunakan position ini sejak 26 Julai lalu.
Juga dalam pasaran minyak, alat komunikasi utama yang digunakan oleh peniaga minyak sejak 1990 ditutup pada hari Jumaat. Jadi, peniaga dilihat menggunakan alternatif lain termasuk Eikon Messenger, pesanan ringkas ICE, Symphony, Bloomberg Messenger, Twitter dan WhatsApp.
Bagi penentuan harga dan analisis, S&P Global Platts telah menandatangani perjanjian untuk mengambil alih firma analisis pasaran tenaga global daripada PIRA Energy Group.


Cemerlang! Ekonomi Malaysia Terus Kukuh Pada Suku Pertama

Ekonomi Malaysia terus cemerlang pada suku pertama tahun ini, dengan pertumbuhan yang lebih kukuh daripada jangkaan.
Terbaharu, Bank Negara Malaysia (BNM) dan Jabatan Perangkaan melaporkan keluaran dalam negara kasar (KDNK) bagi tempoh Januari hingga Mac berkembang sebanyak 5.6% daripada setahun lalu.
Pertumbuhan yang dicatatkan juga melebihi jangkaan Reuters yang mengunjurkan KDNK berkembang 4.8% pada suku tersebut.
Antara faktor menyokong pertumbuhan adalah perbelanjaan isi rumah yang terus berkembang kukuh, aktiviti pelaburan berterusan dan peningkatan kemasukan pelancong asing.
Selain itu, pasaran buruh juga dilihat terus bertambah baik pada suku pertama 2023 dan diramalkan kekal memberi dukungan kepada permintaan dalam negeri.
 Ekoran daripada itu, Malaysia dijangka dapat mencapai sasaran KDNK oleh bank pusat untuk pertumbuhan 4% hingga 5% pada tahun 2023 secara keseluruhan.
Daya tahan ekonomi dalam menghadapi ketidaktentuan global telah membuktikan langkah pengetatan dasar BNM pada minggu lepas adalah betul selepas ia berhenti seketika awal tahun ini.
Sementara itu, Gabenor BNM Nor Shamsiah Yunus memberitahu bahawa ekonomi tidak lagi dalam krisis dan sebenarnya terus mendapat kekuatan.
Justeru, adalah perlu dan wajar bahawa dasar itu ditentu ukur semula untuk memastikan bank pusat terus berada di landasan pertumbuhan mampan.
Pada paras semasa OPR sebanyak 3%, pendirian dasar monetari adalah akomodatif dan terus menyokong ekonomi, kata Gabenor BNM.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI


Dua Faktor Kritikal Ini Bakal Jadi Penggerak USD Minggu Ini

Sentimen positif kembali menghiasi pasaran dengan memperlihatkan kebanyakan matawang utama diperdagangkan lebih tinggi berbanding dolar greenback pada pembukaan dagangan awal minggu.
Indeks dolar yang mengukur kekuatan dolar greenback didagangkan susut 92.08 pada sesi Asia, menyambung penurunan yang dicatatkan pada akhir sesi minggu lalu ketika pasaran saham kembali stabil.
Prospek inflasi AS dan pengetatan dasar oleh Federal Reserve (Fed) kembali menjadi tumpuan pelabur pada minggu ini, di mana data harga pengguna akan diterbitkan pada Selasa dan Pengerusi Fed, Jerome Powell akan berucap pada hari Rabu.
Euro didagangkan stabil di sekitar 1.1875, setelah naik dari paras terendah hampir tiga bulan berbanding US dolar.
 Sementara matawang pound pula mendahului kenaikan dengan diniagakan kukuh di atas harga 1.39000 berbanding greenback walaupun bacaan data pertumbuhan ekonomi UK kurang baik pada bulan Mei.
Dolar Kanada pula menguat berbanding US dolar selepas menyaksikan bacaan data yang memberangsangkan pada Jumaat, di mana Kanada dilaporkan menambah lebih banyak pekerjaan daripada dijangkakan pada bulan Jun.
Dalam pada itu, People’s Bank of China (PBOC) pada hari Jumaat, telah mengurangkan kadar faedah untuk bank sebanyak 50 mata asas berkuatkuasa mulai 15 Julai, untuk menyokong pemulihan ekonominya yang mulai kehilangan momentum.
Hal ini telah memberi sedikit sokongan untuk matawang antipodean kembali meningkat, namun, pergerakan yang dipamerkan dolar Aussie dan kiwi dilihat terbatas pada awal sesi Asia hari ini.


EUR/USD Catat Penurunan 140 Pips, Keyakinan Semula Terhadap US Dolar?

Matawang US dolar pada Selasa kembali catat pengukuhan semula selepas penyusutan ketara pada permulaan dagangan minggu ini.
Penggubal undang-undang di Amerika Syarikat ini sedang berbincang dan menyatakan mereka semakin hampir untuk capai persetujuan dalam melaksanakan pakej rangsangan ekonomi yang bernilai $2 trilion dolar.
3 indeks saham utama Amerika Syarikat kembali catat lonjakan kukuh selepas jualan besar-besaran pada Isnin.
Kebimbangan pelabur juga diredakan selepas Presiden Amerika Syarikat Donald Trump meyakinkan bahawa sebahagian perniagaan akan bermula semula selepas penutupan 15 hari yang berakhir minggu hadapan.
Trump juga menyatakan beliau bersedia untuk laksanakan tindakan kecemasan jika perlu di bawah akta Defence Production Act, namun Timbalan Presiden Mike Pence menyatakan industri sedang melangkah pulih.
Dagangan pada carta harga bagi pasangan matawang EUR/USD pada sesi New York semalam mula pamerkan penurunan membantutkan corak kenaikan harga pada sesi-sesi sebelumnya.
Matawang Euro juga gagal mengekalkan pengukuhan berbanding US dolar selepas data PMI pembuatan dan perkhidmatan di Eropah diterbitkan dengan bacaan bercampur-campur.
Harga yang membuat kenaikan mencapai paras ketinggian sekitar 1.08870 kembali membuat penurunan 140 pips ke paras sokongan dinamik Moving Averafge 50 (MA50) pada rangka masa 1 jam pergerakan harga di carta EUR/USD.
 Harga kemudian bergerak membuat kenaikan yang perlahan sehingga penghujung sesi dan bersambung pada sesi Asia hari ini.
Pergerakan harga dilihat masih berlegar di atas paras sokongan MA50 berikutan pelabur masih berwaspada untuk memastikan pergerakan lebih jelas harga dalam suasana pasaran yang tidak menentu sekarang.
Jika penurunan harga diteruskan, harga yang melepasi sokongan MA50 dilihat akan kembali turun semula menguji zon support minggu lalu sekitar 1.06500.
Namun jika harga menyambung semula kenaikan pada awal minggu, paras resistance 1.08800 akan diuji untuk harga meneruskan kenaikan lebih tinggi.
Paras tumpuan pada kenaikan seterusnya dilihat pada zon SBR (support become resistance) di bawah paras 1.1000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Setakat Pagi Ini

Matawang dollar USD didagangkan merosot pada Isnin setelah sentimen pasaran semasa dilihat kembali pulih ekoran perkembangan terbaru dalam isu perang dagang antara Amerika Syarikat dan China di mana kedua-dua Presiden negara tersebut, Trump dan Xi Jinping mengumumkan perjanjian damai dan menghentikan sebarang tambahan tarif ke atas barangan import masing-masing. Dengan itu, matawang Yuan China melonjak untuk kembali mengukuhkan nilainya sementara USD terus mengalami kejatuhan berikutan faktor pelabur melepaskan posisi belian matawang safe-haven USD dan beralih tumpuan ke arah aset yang lebih berisiko dengan pulangan yang tinggi. China dan Amerika Syarikat bersetuju laksanakan ‘gencatan senjata’ untuk perang dagang mereka pada Sabtu lalu selepas perbincangan tahap tinggi pada pertemuan di Argentina antara Presiden Donald Trump dan Presiden Xi Jinping. Sehubungan itu, Setiausaha Perbendaharaan AS, Steve Mnuchin dalam kenyataan pada Isnin, antara intipati utama daripada pertemuan di Buenos Aires tersebut adalah Presiden China menawarkan komitmennya untuk membuka pasaran China kepada syarikat-syarikat dari Amerika Syarikat. Penganalisis pasaran berpendapat bahawa dengan ketegangan pada perang dagang yang semakin reda, tumpuan pelabur akan beralih pula kepada dasar monetari AS di mana FED sebelum ini dijangka akan menaikkan kadar faedah pada Disember namun kenyataan terbaru dari bank pusat itu tentang persoalan kekerapan kenaikan kadar faedah yang diperlukan dalam kitaran semasa telah menjejaskan pengukuhan nilai USD dalam dagangan kebelakangan ini.
 Dalam perkembangan yang lain, matawang Pound Sterling mengalami kejatuhan ke paras terendah pada Isnin sejak penghujung Oktober lalu berikutan kebimbangan terhadap kelulusan pada Parlimen Britain untuk pelan Brexit Theresa May sekaligus mendorong pelabur untuk melihat dagangan GBP adalah berisiko. Namun, sebelum itu dapat dilihat matawang GBP sedikit mengukuh setelah peningkatan pada pasaran saham global dan aset berisiko membantu Sterling untuk sedikit mengukuh pada awal sesi dagangan selepas laporan Presiden Trump dan Presiden Xi bersetuju untuk mengadakan perjanjian damai dan terus berunding untuk menyelesaikan perselisihan pendapat yang wujud dalam hubungan dagang mereka dalam tempoh 90 hari. Menjelang undian Parlimen pada minggu hadapan, pasaran akan terus menjangkakan matawang GBP akan terus didagangkan lemah. Spekulasi mengaitkan Perdana Menteri Britain Theresa May berkemungkinan akan melepaskan jawatannya jika pelan Perjanjian Brexit gagal mendapat kelulusan pada undian Parlimen 11 Disember nanti, namun May menyatakan bahawa beliau tetap akan meneruskan tanggungjawabnya dalam masa dua minggu ini.


Pergerakan Matawang Forex Pada Pembukaan Sesi Asia

Pada pembukaan pasaran Asia, dolar US masih kekal di atas selepas jatuh ke paras terendah 15-bulan lalu berikutan data-data pekerjaan yang positif pada minggu lepas. Data-data ekonomi Amerika pada minggu ini akan menjadi kunci kepada kekuatan greenback, adakah ia akan bertahan di atas untuk tempoh yang lama atau tidak.
Indeks US dolar yang mengukur kekuatan berbanding enam matawang utama yang lain meningkat 0.75% kepada 93.447 pada Jumaat lepas. Kenaikan ini menghentikan penurunan berterusan yang telah mencapai paras terendah sejak bulan Mei 2016 pada 92.548 hari Rabu yang lalu.
Pasangan matawang USDJPY yang susut ke paras 110.00 yen, kemudian naik 0.1% kepada 110.785 pada hari Jumaat menghampiri paras tertinggi minggu lepas pada 111.050. Yen masih bergerak di paras yang sama setakat jam 9.24 pagi.
Data positif nonfarm payrolls (NFP) pada Jumaat lepas berada di luar jangkaan. Perkara ini akan telah mengurangkan sedikit keraguan para pelabur terhadap Federal Reserver untuk menaikkan kadar faedahnya sekurang-kurangnya sekali pada Desember tahun ini.
 Ketua Strategi Forex di IG Sekuriti Tokyo, Junichi Ishikawa berkata, “Minggu ini adalah minggu penting untuk dolar. Peningkatan yang terhad terhadap bon 10 tahun US walaupun dengan gaji yang meningkat menyebabkan pergerakan inflasi US masih di lihat bergerak perlahan”
“Data seperti indeks pengguna dan pengeluar akan menjadi baik untuk menghilangkan keraguan ini. Jika ini berlaku dolar akan mencapai titik peralihan yang sebenar”.
Laporan indeks pengeluar bagi bulan Julai akan dikeluarkan pada hari Khamis dan indeks pengguna pula pada hari Jumaat.
Matawang Aussie menaik sedikit sebanyak 0.19% kepada $0.7945 selepas susut 0.7% minggu lepas.GBPUSD pula meningkat 0.08% kepada 1.3052 manakala EURUSD meningkat sebanyak 0.16% kepada 1.1791.


Laporan Tawaran pekerjaan Amerika Syarikat Jatuh Ke Paras Terendah 1 1/2 Tahun!

Tawaran pekerjaan Amerika Syarikat jatuh kepada paras terendah 1 1/2 tahun pada bulan Ogos dan pengambilan pekerja juga jatuh. Data ini memberi indikasi bahawa pertumbuhan pekerjaan semakin perlahan.
Tawaran peluang pekerjan yang menjadi ukuran permintaan buruh jatuh sebanyak 123,000 kepada 7.05 pekerjaan pada bulan Ogos. Bacaan ini merupakan bacaan terendah sejak Mac 2018 berdasarkan kenyataan Jabatan Buruh pada hari Rabu.
Berdasarkan data yang dikeluarkan, tawaran pekerjaan telah jatuh 3 bulan berturut-turut dan menunjukkan trend menurun pada tahun ini. Kadar tawaran peluang pekerjaan telah jatuh kepada 4.4% pada bulan Ogos daripada 4.5% pada bulan Julai.
 Pegambilan pekerjaan telah jatuh sebanyak 199,000 pekerjaan kepada 5.8 juta pada bulan Ogos berikutan kejatuhan dalam sektor swasta. Kadar pengambilan pekerja jatuh kepada 3.8% pada bulan Ogos daripada 3.9% pada Julai.
Disisi lain, Nonfarm payrolls meningkat sebanyak 136,00 pekerjaan pada bulan September. Data bulan Ogos pula dinilai semula daripada 130,000 pekerjaan kepada 168,000 bilangan pekerjaan.
Indeks US dolar yang mengukur dolar greenback berbanding enam matawang utama menunjukkan penyusutan sebnayak 0.7% kepada paras 98.752 setakat jam 11.40 p.m.


Inflasi UK Melonjak Paras Tertinggi 40 Tahun, GBP/JPY Bakal ‘Meletup’?

Data inflasi tahunan UK yang diterbitkan pada awal sesi Eropah petang ini menjadi tumpuan bagi pelabur Pound untuk memantau pergerakan mata wang Britain itu.
Indeks harga pengguna UK mencatatkan angka yang meningkat kepada 9.4%, mengatasi jangkaan untuk meningkat kepada 9.3%, berbanding bacaan sebelum ini pada 9.1%.
Ini menjadi bacaan inflasi tertinggi UK untuk tempoh 40 tahun, iaitu sejak 1982!
Jom teliti pergerakan pada carta harga pasangan mata wang GBP/JPY di sesi Eropah.
Mata wang Pound dilihat tidak memberikan reaksi untuk pergerakan positif walaupun data inflasi Uk diterbitkan meningkat tinggi akan menguatkan lagi jangkaan untuk kenaikan kadar oleh bank pusat England.
Tambahan lagi, Bank of England (BOE) turut memberi isyarat yang sama seperti bank pusat Eropah, untuk meningkatkan kadar faedah sebanyak 50 mata asas pada mesyuarat polisi terbaru.
Berkemungkinan reaksi awal penurunan Pound adalah disebabkan pelabur mula mengambil dahulu keuntungan untuk posisi terdahulu (price-in), untuk mendapatkan harga diskaun ekoran jangkaan untuk pengukuhan lanjut pada masa hadapan.
 Justeru, tidak hairanlah jika harga pada carta GBP/JPY akan memaparkan penurunan seketika, namun pelabur akan waspada untuk beberapa zon penting bagi menilai isyarat pergerakan lanjut harga.
Untuk penurunan awal harga dilihat akan menguji zon RBS (resistance become support) pada 164.500, namun akan menjadi isyarat awal bagi perubahan trend bearish setelah penurunan melepasi paras sokongan Moving Average 50 (MA50) pada rangka masa 1 jam di carta GBP/JPY.
Penurunan lanjut harga dijangka akan mencecah semula ke paras tumpuan sekitar support 162.00 untuk pergerakan bearish harga.
Namun jika Pound kembali mengukuh untuk menyambung peningkatan sebelum ini, kenaikan harga bakal diteruskan akan mencatatkan paras ketinggian terbaru 4 minggu dengan sasaran ke zon rintangan 168.00.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Siapa Yang Hentam USD Ni? Parah Betul!

Kelemahan US dolar berterusan pada sesi dagangan Rabu, menyaksikan raja mata wang itu merosot ke paras terendah satu bulan berbanding pesaing utamanya.
Pelabur terus memberi tumpuan kepada pilihan raya pertengahan penggal Amerika Syarikat, yang keputusannya akan menentukan kawalan dalam Kongres.
Keputusan pilihan raya tersebut akan mengambil masa beberapa hari, di mana ia boleh memberi kesan ke atas US dolar sekiranya Demokrat pimpinan Presiden Joe Biden tidak dapat mengekalkan kawalan kedua-dua Dewan Rakyat dan Senat.
Selain pilihan raya, pelabur turut menantikan terbitan data inflasi Amerika Syarikat pada hari Khamis yang dijangka menurun kepada 7.9% tahun ke tahun pada bulan Oktober.
 Rentetan daripada kemerosotan dolar greenback, mata wang euro memanfaatkan untuk melonjak lebih kukuh ke paras ketinggian satu bulan.
Ia turut mendapat sokongan daripada hasil bon Jerman berikutan jangkaan pengetatan Bank Pusat Eropah (ECB) yang selanjutnya untuk terus menaikkan kadar faedah.
Presiden ECB Christine Lagarde menegaskan bahawa mereka perlu mengembalikan inflasi kepada sasaran 2%, manakala penggubal dasar Villeroy de Guindos turut menyokong dengan mengatakan bank pusat itu perlu meneruskan kenaikan kadar sehingga inflasi asas jelas memuncak.
Sementara itu, dagangan pound juga mengekalkan momentum pengukuhan untuk didagangkan lebih kuat sekitar paras tertinggi satu minggu berbanding greenback.


PMI China merosot tapi AUD kekal kuat. Kenapa?

China adalah rakan dagang terbesar Australia. Apabila laporan Chinese Manufacturing PMI dikeluarkan baru-baru ini, agak menarik apabila Australian Dollar tidak menunjukkan reaksi yang ketara kepada khabar kurang enak dari China.
Chinese Manufacturing PMI kali ini adalah pada 50.00, seperti yang telah dijangkakan jika dibandingkan dengan pengumuman pada May iaitu 50.1. Bacaan atas 50 menunjukkan perkembangan manakala sebaliknya menunjukkan kemerosotan.
Tidak lama kemudian, Caixin PMI menunjukkan bacaan 48.6 untuk bulan Jun, lebih teruk dari jangkaan awal pada 49.2. Bacaan ini adalah terendah bagi private sektor pembuatan sejak Februari tahun ini. Menariknya, Australian Dollar hanya spike ke bawah dan kembali menguat.

Sebarang berita negatif dari China secara automatik akan menggugat Australia juga disebabkan status rakan dagang terbesar mereka. Ini secara tidak langsung akan menyebabkan Reserve Bank of Australia bertindak balas dengan easing.
Buat masa ini, traders lebih banyak memilih untuk berdiam diri seketika selepas keputusan Brexit baru-baru ini telah mengegarkan pasaran. Selain menunggu RBA rate decision tidak lama lagi, traders juga tertunggu-tunggu bagaimana UK referendum dan efek kepada pasaran secara meluas akan mengubah monetary policy.
Baca artikel di bawah untuk memantapkan trading skill anda!
—- Trade umpama sharp shooter!


Pasaran Minyak Mentah Mula Ambil Kesempatan Dengan Penurunan Sederhana Greenback

Minyak mentah meningkat sederhana di Asia berikutan US Dollar mula melemah sedikit daripada keuntungan awal. Namun pengeluar masih ragu-ragu dengan prospek pembekuan output yang bakal dibincangkan pada bulan depan.
Minyak Mentah, 5 minit
Minyak Brent antarabangsa diniagakan pada $49.34 setong, meningkat 8 sen dari sesi sebelum ini.
WTI mentah juga menunjukkan peningkatan sebanyak 15 sen kepada $47.13 setong.
 US Dollar mula berundur dari keuntungan yang dicatat pada Isnin berikutan pelabur mengalihkan tumpuan mereka kepada data pekerjaan minggu ini. Stanley Fischer beranggapan bahawa data ini amat penting kerana bakal menentukan sebarang kenaikan kadar oleh Fed untuk jangka masa akan datang.
US Dollar yang mula melemah menyebabkan pembelian sesetengah negara menjadi lebih murah. Hal ini sekali gus mendorong permintaan bagi produk bahan api.
Namun begitu, kebimbangan terhadap sebarang keputusan yang dapat dicapai oleh OPEC pada bukan September nanti terus memberi tekanan kepada pasaran minyak mentah.
Mengulas kebimbangan tersebut, Menteri Tenaga Arab Saudi Khalid Al-Falih menjangkakan terdapat pembekuan bekalan oleh pengeluar utama pada bulan depan.
Benarkan Uber menggantung perkhidmatannya di Abu Dhabi? Klik disini.


Analisis Teknikal GBP/USD – Timeframe H1 – 7/1/2019

Jika diimbas kembali pada dagangan Jumaat lalu, pergerakan harga yang ditunjukkan oleh pasangan matawang GBP/USD melihatkan Sterling lebih mengukuh berbanding USD pada sesi pasaran Eropah. Harga dilihat membuat kenaikan dari paras support 1.26200 dan naik menguji zon resistance sekitar 1.27000 sebelum laporan pekerjaan NFP yang positif telah berjaya menekan harga kembali semula ke paras support 1.26200. Namun, susulan daripada komen bernada dovish oleh Powell beberapa jam kemudian telah melonjakkan kembali harga sehingga berjaya melepasi zon resistance 1.27000 serta paras resistance MagicR2 pada indicator Moshed Magic Line dengan matawang USD kembali didagangkan lemah dalam pasaran sehingga bersambung pada awal dagangan minggu ini.
Pada sesi pasaran Asia pagi ini, harga dilihat bergerak perlahan di bawah paras resistance 1.2769 (MagicR1) sehingga ke penghujung sesi. Jika harga berjaya meneruskan lonjakan pada dagangan Jumaat lalu, harga bakal menguji paras ketinggian yang dicapai pada dagangan awal minggu lalu iaitu hari terakhir dagangan untuk tahun 2018 di sekitar resistance 1.2821 (MagicR2). Kenaikan lebih tinggi harga untuk mencatatkan paras ketinggian yang baru berkemungkinan akan mececah sehingga ke paras sekitar 1.2898 (MagicR3).
Namun, jika harga kembali menunjukkan penurunan dan bergerak lebih rendah dari paras Magic Pivot 1.2692 hari ini, harga bakal menguji semula paras terendah dagangan Jumaat lalu sekitar support 1.2639 (MagicS2). Seterusnya, harga akan menuju pula ke paras tumpuan harga iaitu paras support yang berada lebih rendah pada sekitar paras 1.2563 (MagicS2) sebelum sedikit lagi penurunan lebih rendah harga akan menguji paras support 1.2510 (MagicS3).
 Terus ikuti perkembangan penting Brexit sehingga keputusan undian Parlimen dikeluarkan selain daripada data pengeluaran kilang di Britain yang akan dikeluarkan pada Jumaat nanti. Gunakan indicator Moshed Magic Line untuk membantu anda membandingkan paras support dan resistance terbaik pada chart GBP/USD anda.

Paras support: 1.2639, 1.2563, 1.2510.
Paras resistance:  1.2769, 1.2821, 1.2898.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tertinggi 10 Minggu, GBP/JPY Sambung Semula Trend Bullish!

Corak kenaikan harga pada carta pasangan mata wang GBP/JPY rupanya belum berakhir apabila lonjakan ke paras ketinggian terbaru berjaya dicatatkan lagi harga pada awal minggu ini.
Mengimbas analisis yang dikongsikan pada Jumaat lalu, penurunan harga telah dipaparkan ke paras 161.200 setelah berundur dari paras tertinggi 9 minggu dicapai sebelumnya pada 163.700.
Namun, trend bullish kembali diteruskan dengan faktor positif yang menyokong pengukuhan Pound di awal minggu ini berkaitan isu Brexit.
UK dan Kesatuan Eropah (EU) dilaporkan bersetuju meminda perjanjian protokol Ireland Utara yang sebelum ini menjadi isu penghalang persetujuan dicapai kedua-dua pihak.
Dengan laporan terbaru ini, pasaran menilai sebagai perkembangan positif di Eropah dan telah memacu peningkatan nilai mata wang Pound dan juga Euro.
Justeru, situasi ini telah kembali menyokong corak kenaikan berterusan pada carta GBP/JPY ketika dagangan menghampiri penghujung Februari.
Pada Isnin semalam, harga dilihat telah meneruskan pendakian mencatatkan paras tertinggi terbaru 10 minggu mencapai 164.500 bersambung pada sesi Asia pagi ini (Selasa).
 Zon tersebut menjadi rintangan terbaru buat harga dan pergerakan harga mula mendatar di bawah zon tersebut menuju dagangan sesi Eropah.
Harga kekal bergerak pada trend bullish yang berada di atas paras sokongan Moving Average 50 (MA50) pada rangka masa 1 jam di carta GBP/JPY setelah menembusinya sejak penghujung minggu lalu.
Kenaikan lebih tinggi akan dijangkakan untuk harga menembusi rintangan 164.500 sebelum kenaikan terbaru bakal menuju sekitar 166.200 pula.
Namun jika harga gagal lepasi rintangan 164.500, penurunan harga boleh berlaku semula dan berkemungkinan susut di bawah paras sokongan MA50.
Kembali memberi isyarat perubahan trend bearish, harga akan menguji zon 162.00 sebelum meneruskan penurunan ke sekitar 160.500 pula.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sektor Perindustrian Jepun Masih Tidak Meyakinkan

Japanese industrial production (Pengeluaran perindustrian) pada September tidak berubah telah menimbulkan keraguan kepada sektor pembuatan Jepun. Pengeluaran tidak mencatatkan apa-apa perubahan berbanding bulan sebelumnya yang meningkat 1.3% berdasarkan data yang dikeluarkan oleh Kementerian Ekonomi, Perdagangan dan Industri.
Jika dibandingkan dengan tempoh sama pada tahun lepas, pengeluaran industry meningkat sebanyak 0.9%.
Sektor pembuatan di Jepun menunjukkan tanda-tanda peningkatan walaupun ketaktentuan ekonomi dunia pada tahun ini. Nikkei Manufacturing Index (Indeks pembuatan Nikkei) yang mengira indeks keadaan perniagaan di syarikat pembuatan meningkat kepada 51.7 pada Oktober berbanding bulan sebelumnya.
 Sebarang bacaan di atas 50 menunjukkan keadaan yang baik dari segi, pekerjaan, inventori, tempahan dan harga barang dalam sektor ini. Manakala bacaan di bawah 50 adalah sebaliknya.
Keadaan di Kilang Pembuatan kereta Nissan
Dalam laporan data yang berasingan pada hari ini, data Jualan Runcit juga dilihat tidak berubah pada September berbanding bulan sebelum yang menyusut 1.1%.
Pada minggu lepas, Yen melemah ke paras terendah dalam tempoh 3 bulan kerana peningkatan jangkaan kenaikan kadar faedah oleh The Fed (bank pusat US).


Menghampiri Terbitan Inflasi Pengeluar AS, USD Tersembam!

Tidak berupaya menahan ketidakpastian, dolar Amerika berundur terlebih dahulu dengan mencatat penurunan lebih rendah pada awal sesi Eropah.
Indeks dolar yang mengukur kekuatan dolar greenback berbanding kebanyakan mata wang utama didagangkan pada 106.15 setelah susut sekitar 0.7%.
Pengeluaran data indeks harga pengeluar (PPI) Amerika Syarikat kini menjadi fokus utama pelabur yang dijangka akan memperlihatkan bacaan yang kekal tinggi pada bulan Oktober.
 Turut menjadi tumpuan pelabur adalah kenyataan daripada beberapa lagi penggubal dasar Federal Reserve (Fed) iaitu Lisa Cook dan Michael Barr untuk mendapatkan isyarat mengenai penetapan dasar monetari akan datang.
Meneliti perkembangan mata wang lain, euro didagangkan menguat pada paras tertinggi tiga bulan berbanding greenback menjelang terbitan data sentimen ekonomi tinjauan ZEW Jerman.
Sementara itu, dagangan pound pula kekal tinggi walaupun telah diperlihatkan dengan bacaan data pekerjaan UK yang menyuramkan pada suku ketiga.
Di sisi lain, dolar Aussie dan New Zealand juga mengekalkan momentum pengukuhan untuk terus didagangkan pada paras tertinggi dua bulan.


7 Berita Data Ekonomi Penting Tumpuan Pasaran Minggu Ini (5-9 Disember 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data PMI Perkhidmatan AS Tinjauan ISM (Isnin 11.00 Malam): Tinjauan terhadap sektor pekhidmatan di Amerika akan dipantau pada awal minggu ini selepas tinjauan untuk sektor pembuatan diterbitkan minggu lalu menunjukkan penguncupan kali pertama dalam tempoh 2 tahun.
Mesyuarat Polisi Bank Pusat Australia (Selasa 11.30 Pagi): Reserve Bank of Australia (RBA) dijangka akan meneruskan langkah memperlahankan kenaikan kadar faedahnya pada mesyuarat terbaru. Kadar dijangka dinaikkan sebanyak 25 mata asas daripada 2.85% kepada 3.10%.
Data Keluaran Dalam Negara Kasar Australia (Rabu 8.30 Pagi): Pertumbuhan ekonomi Australia untuk suku ketiga diramalkan menurun kepada 0.6% daripada 0.9% bacaan terdahulu. Penurunan ini akan turut mendorong bank pusat untuk memperlahankan lagi pengetatan dasar monetari.
 Mesyuarat Polisi Bank Pusat Kanada (Rabu 11.00 Malam): Bank of Canada (BOC) juga turut dijangkakan untuk menaikkan kadar faedah sebanyak 25 mata asas ke paras 4.00%, menunjukkan langkah memperlahankan pengetatan dasar agresif yang telah dilaksanakan sepanjang tahun ini.
Data Inflasi China (Jumaat 9.30 Pagi): Sebagai ekonomi kedua terbesar dunia, bacaan data penting bagi China akan dipantau oleh pasaran. Kadar inflasi tahunan di China diramalkan menurun untuk bacaan terbaru.
Data Indeks Harga Pengeluar AS (Jumaat 9.30 Malam): Memberi isyarat kepada kadar inflasi, kenaikan harga barang dari pihak pengeluar akan turut mempengaruhi harga pengguna. Bacaan terbaru untuk bulan November akan dinilai.
Data Sentimen Keyakinan Pengguna AS (Jumaat 11.00 Malam): Tinjauan oleh Universiti Michigan akan memberi gambaran terhadap keyakinan kewangan di Amerika berdasarkan aktiviti perbelanjaan pengguna. Angka yang kukuh boleh memberi kesan positif terhadap pergerakan US dolar di penutup dagangan minggu ini.


Harga Pengeluar US Naik 0.6%, Harga Gasolin Melonjak

Indeks harga pengeluar di US naik 0.6% dalam data yang dikeluarkan semalam, berbanding kenaikan 0.2% sebelum ini dan lebih dari jangkaan 0.3% pada Januari. Dari segi tahunan harga pengeluar naik 1.6% tidak berubah dari bacaan yang direkodkan pada Disember.
Harga tenaga seperti minyak dan gas naik mendadak pada tempoh sama sebanyak 4.7% yang banyak disumbangkan oleh kenaikan harga gasolin sebanyak 12.9% dan ‘harga tenaga’ adalah penyumbang terbesar kepada kenaikan harga pengeluar kali ini.
 Manakala kenaikan dalam harga makanan secara keseluruhan adalah yang tertinggi sejak May 2015 walaupun harga makanan tidak berubah kali ini.
Secara keseluruhan data menunjukkan terdapat kenaikan dalam tekanan inflasi di mana pengeluar telah mendapat kuasa penetapan harga yang mampu memberi tekanan kenaikan inflasi beberapa bulan akan datang.
Data kali ini juga memberi isyarat bahawa kekuatan US dolar tidaklah memberi kesan besar dalam menyerap harga import. Selain itu, tekanan inflasi dalam sektor perkhidmatan masih kurang berbanding sektor lain. Kenaikan dalam harga pengeluar ini akan mengekalkan jangkaan kepada kenaikan secara berperingkat dalam kadar ‘Fed Fund Rate‘ oleh The Fed.


USD/CAD Bakal Turun Lebih Rendah Dengan Pemulihan Pasaran Minyak Mentah

Harga minyak mentah mula mempamerkan kenaikan untuk beberapa hari kebelakangan ini namun faktor lebihan bekalan menjadi kebimbangan terhadap pasaran minyak.
Tambahan pula, inventori minyak mentah Amerika Syarikat meningkat lebih tinggi berbanding jangkaan berikutan permintaan yang merosot sebelum ini yang dijejaskan oleh wabak pandemik.
Namun, rancangan pelaksanaan pembukaan semula ekonomi di beberapa negara ekonomi utama dunia bakal memberi harapan untuk kenaikan semula harga minyak dalam masa yang terdekat.
Matawang dolar Kanada yang dipacu oleh sentimen pasaran minyak dilihat menunjukkan peningkatan berbanding dagangan US dolar pada awal minggu ini.
Walaupun sentimen pasaran dilihat berisiko, namun US dolar gagal manfaatkan peluang untuk mengukuh sementara pelabur berwaspada menjelang laporan data pekerjaan Amerika Syarikat untuk bulan April.
Pada carta harga pasangan matawang USD/CAD, harga telah menunjukkan penurunan dari paras ketinggian 1.41500 pada zon SBR (support become resistance) dan kini bergerak di bawah paras halangan Moving Average 50 (MA50) pada rangka masa 1 jam pergerakan harga.
Menguji paras halangan dinamik tersebut pada awal sesi Asia pagi ini, harga gagal melepasi kenaikan ke paras lebih tinggi sebelum membuat penurunan semula.
 Penurunan dilihat akan menuju paras 1.4000 yang merupakan zon RBS (resistance become support) pada carta harga USD/CAD.
Penurunan lebih rendah akan menuju zon RBS seterusnya sekitar 1.39500 sebelum penurunan yang diteruskan bakal menguji kembali zon support pada paras 1.38600.
Namun jika harga kembali membuat lonjakan, harga akan melepasi halangan dinamik MA50 sebelum menguji semula zon SBR 1.41500.
Kenaikan lebih tinggi dijangka akan menuju paras ketinggian 1.42600 yang menjadi zon resistance harga yang diuji pada dagangan April lalu.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Komoditi Ini Benar-Benar Tidak Senang Duduk!

Harga minyak mentah jatuh pada Rabu berikutan inventori minyak mentah memberi kesan kepada pasaran. Selain itu, harga minyak juga merosot di China selepas timbul isu pengecualian cukai dalam industri tersebut.
Minyak Brent antarabangsa didagang pada $49.57 setong pada 2054ET, menurun 39 sen.
WTI mentah juga mencatat kemerosotan kepada 46 sen.
 Dalam masa yang sama, permintaan minyak mentah di China menguat kerana didorong oleh penapis persendirian yang dikenali oleh teapots. Mereka mula mengimport minyak mentah bermula Jun yang lalu selepas kerajaan meluluskan lesen dan kouta import.
Namun, tuduhan Beijing mengenai pengecualian cukai oleh teapots ini mengancam permintaan di China.
Sementara itu, harga minyak meningkat sedikit pada Selasa selepas Iran menunjukkan isyarat positif mengenai kesediaan mereka untuk menyokong tindakan bagi menaikkan kembali harga minyak.
Sudah baca perihal lelaki terkaya di China? Jika belum, klik disini!


Preview Tiga Laporan Ekonomi Berimpak Besar Hari Khamis

Data Pekerjaan Australia (9.30 pagi)
Dariapda Australia, akan dilaporkan data pekerjaan terkini. Pada bulan yang lalu, perubhaan pekerjaan mengikut musim naik 27,900 bagi bulan Julai. Peningkatan tersebut mengkagumkan, namun jika diteliti laporan, peningkatan tersebut disebabkan kenaikan mendadak pada pekerjaan sambilan sebanyak 48,200. Manakala pekerjaan sepenuh masa pula jatuh 20,300.
Oleh itu, perkara paling penting pada data bagi bulan Ogos ini adalah kenaikan pada bacaan pekerjaan sepenuh masa, jika masih menunjukkan penurunan, matawang Aussie dijangka akan melemah. Bacaan yang lebih baik daripada jangkaan 17,500 akan menguatkan Aussie dan menolak AUD/USD lebih tinggi. Bacaan kadar pengangguran pula dijangka kekal pada paras 5.6%.
Hari keputusan kadar faedah UK (7.00 petang)
Ahli jawatankuasa bank pusat England (BoE) akan membuat keputusan sama ada ingin menaikkan kadar atau menurunkannya. Pada nada-nada hawkish daripada ahli jawatankuasa polisi monetari (MPC), menggesa bank pusat untuk segara tingkatkan kadar faedah.
Michael Saunders, ekonomis dari Citigroup dan salah seorang MPC berkata, “Kita tidak perlu menekan brek terlalu banyak sehingga melemahkan ekonomi, tetapi kaki kita juga tidak boleh diam begitu sahaja, jadi tekanan pada pemecut adalah pandangan saya”.
Ramai menjangkakan BOE akan kekalkan kadar faedah mereka di paras 0.25% hari ini.
 GBP/USD berundur daripada paras tertinggi setahun lalu yang dicapai semalam, dan didagang rata sekitar $1.3209.
Data inflasi pengguna dan tuntuan pengagguran Amerika Syarikat (8.30 malam)

Peserta pasaran akan memberi tumpuan pada kedua-dua laporan ekonomi di US hari ini. Sebarang petanda yang menunjukkan perkembangan ekonomi US akan membantu meningkatkan pandangan Federal Reserve untuk teruskan pengetatan polisi monetari mereka akhir tahun nanti.
Penganalsis menjangkakan kenaikan inflasi 0.2% bagi bulan Ogos, berbanding 0.1% pada bulan sebelumnya.
Pada data pekerjaan pula, ahli ekonomi menjangkakan bilangan individu yang memfailkan insurans pengangguran di minggu yang berakhir pada 8 September, naik sebanyak 2,000 kepada jumlah 300,000.
Menjelang data inflasi dan pekerjaan ini, dolar US dilihat didagang tinggi berbanding matawang utama yang lain.
Ingin belajar analisis teknikal trading Forex dan Fundemental? Klik sini


LIMA News & Event Besar Tumpuan Pasaran Minggu Ini (18 – 22 Dis)

Selepas dua minggu yang sibuk dalam pasaran forex dengan berita dan data ekonomi yang banyak mempengaruhi pasaran, minggu ini dijangka lebih perlahan menjelang perayaan krismas minggu depan.
Tumpuan minggu ini adalah kepada beberapa data ekonomi dan penetapan polisi bank pusat Jepun.
Data pertumbuhan ekonomi Amerika Syarikat akan jadi tumpuan utama, di samping beberapa data pertumbuhan negara lain. Data inflasi juga akan menjadi fokus terutama kepada Amerika Syarikat dan Kanada.
Berikut adalah berita dan data penting yang akan dikeluarkan minggu ini.
1. Data Pertumbuhan Ekonomi, GDP Amerika Syarikat (Khamis)
Data ini akan dikeluarkan pada Khamis pukul 9.30 malam. Jangkaan bagi bacaan kali ini adalah 3.3% tidak berubah daripada bacaan sebelum ini. Data inflasi perbelanjaan penggunaan peribadi (personal consumption expenditure, pce) yang menjadi petunjuk inflasi keutamaan The Fed juga akanjadi perhatian pada Jumaat.
Terdapat juga beberapa data impak tinggi lain seperti ‘durable goods orders‘ yang akan dikeluarkan pada Jumaat.
The Fed menaikkan kadar faedahnya untuk kali ketiga tahun ini, namun gagal mengukuhkan US dolar disebabkan unjuran kenaikan kadar faedah 2018 dan 2019 yang masih dikekalkan.
2. Penetapan Polisi Monetari BoJ (Khamis)
 Bank pusat Jepun dijangka tidak mengubah polisi monetari pada Khamis dengan Kuroda beberapa kali menegaskan komitmen bank pusat untuk memberi sokongan kepada ekonomi. BoJ dijangka akan mengekalkan unjuran inflasi yang disebabkan harga pengguna yang stagnan.
3. Data Pertumbuhan Ekonomi, GDP UK (Jumaat)
Pejabat Statistik Kebangsaan UK akan mengeluarkan data ini pada pukul 5.30 petang. Jangkaan pasaran adalah pertumbuhan 0.4% pada tempoh suku ketiga. Bank of England minggu lalu mengundi untuk menetapkan kadar faedah 0.50% dengan pembuat polisi masih bimbang dengan ketidaktentuan rundingan Brexit, kadar pertumbuhan gaji yang rendah dan produktiviti rendah.
Pasaran akan terus memberi perhatian kepada perkembangan dalam situasi politik sama ada terdapat komen daripada perunding UK-EU tentang rundingan fasa kedua.
4. Data Pertumbuhan Ekonomi, GDP Kanada (Jumaat)
Kanada akan mengeluarkan data pertumbuhan ekonominya pada Jumaat pukul 9.30 malam. Data dijangka mencatat bacaan 0.2% sama seperti bacaan sebelum itu pada September yang mencatat 0.2%.
Selain daripada data pertumbuhan ekonomi, ada satu lagi data penting akan dikeluarkan oleh Kanada pada Khamis iaitu data inflasi dan jualan runcit.
5. Indeks Keyakinan Perniagaan Jerman (Selasa)
Data ini akan dikeluarkan pada Selasa pukul 5 petang dengan pasaran menjangkakan bacaan meningkat kepada 117.6 daripada 117.5 sebelum ini. Indeks ini dikira berdasarkan tinjauan kepada 7,000 firma di Jerman yang termasuk sektor pembuatan, pembinaan, borong dan runcit. Zon-Eropah juga akan mengeluarkan data inflasi akhir pada Isnin pukul  6 petang yang dijangka kekal 1.50%.


Kadar Inflasi A.S Catat Peningkatan Pada Bulan November Mendorong Pengukuhan US Dolar

Matawang US dolar mengukuh pada hari ini berbanding matawang lain susulan data yang dikeluarkan adalah positif.
Laporan yang dikeluarkan oleh Jabatan Buruh pada hari Rabu, menunjukkan harga pengguna A.S mencatat peningkatan positif pada bulan November. Ditambah pula dengan pasaran buruh yang kukuh maka hal ini akan menyokong tindakan the Fed untuk tidak mengurangkan kadar faedah dalam jangka masa terdekat ini. Sebelum ini, Bank Pusat A.S telah dijangka akan menangguhkan peningkatan kadar faedah dimana pihak berwajib telah memberi isyarat sejak bulan Oktober.
Menurut Ketua Ekonomi MUFG di New York, Chris Rupkey, “pasaran tidak perlu bimbangkan berlakunya deflasi dalam ekonomi dan pegawai the Fed juga tidak mempunyai alasan yang kuat untuk mengurangkan kadar faedah lagi bagi meningkatkan permintaan ekonomi”.
 Indeks harga pengguna (kadar inflasi) meningkat 0.3% pada bulan November manakala kadar inflasi tahunan AS meningkat kepada 2.1% pada bulan November 2019 daripada 1.8% pada bulan sebelumnya dan melebihi jangkaan pasaran 2.0%.
Indeks US dolar yang mengukur dolar greenback berbanding enam matawang utama didagangkan kukuhsebanyak 0.03% pada paras 97.405 setakat jam 11.55 p.m.
Disisi lain, matawang pound masih mencatat pengukuhan berbanding US dolar iatu pada paras 1.3182.
Tinjauan terkini undian YouGov menunjukkan Parti Konservatif masih menjadi pilihan walaupun bilangan undian semakin mengecil. Parti Konservatif masih mendahului 28 mata dengan 339 kerusi, menurun daripada 68 mata pada dua minggu sebelumnya.